Euroopan unionin L 379/24.\n2004/897/EY:Neuvoston päätös, tehty 29. marraskuuta 2004, säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan sopimuksen allekirjoittamisesta Euroopan yhteisön ja Liechtensteinin ruhtinaskunnan välillä ja sen liitteenä olevan yhteisymmärryspöytäkirjan hyväksymisestä ja allekirjoittamisesta\n2004/898/EY:Komission päätös, tehty 23 päivänä joulukuuta 2004, päätöksen 2003/828/EY muuttamisesta siltä osin kuin on kyse eläinten siirroista Espanjassa ja Portugalissa sijaitsevalta rajoitusvyöhykkeeltä ja sen sisällä Espanjassa ilmenneiden bluetongue-taudin purkausten yhteydessä (tiedoksiannettu numerolla K(2004) 5212) ( 1 )\n2004/899/EY:Euroopan keskuspankin päätös, tehty 14 päivänä joulukuuta 2004, vuonna 2005 liikkeeseen laskettavien metallirahojen määrän hyväksymisestä (EKP/2004/19)\nKOMISSION ASETUS (EY) N:o 2224/2004,\ntuonnin kiinteistä arvoista tiettyjen hedelmien ja vihannesten tulohinnan määrittämiseksi 23 päivänä joulukuuta 2004 annettuun komission asetukseen\nKOMISSION ASETUS (EY) N:o 2225/2004,\nmelassin 24 päivänä joulukuuta 2004 sovellettavien edustavien hintojen ja lisätuontitullien vahvistamisesta sokerialalla\n(3) EYVL L 145, 27.6.1968, s. 12. Asetus sellaisena kuin se on muutettuna asetuksella (EY) N:o 1422/1995.\nMelassin 24 päivänä joulukuuta 2004 sovellettavat edustavat hinnat ja lisätuontitullit sokerialalla\nKOMISSION ASETUS (EY) N:o 2227/2004,\n24 PÄIVÄSTÄ JOULUKUUTA 2004 SOVELLETTAVAT SIIRAPPIEN JA TIETTYJEN MUIDEN SELLAISENAAN VIETÄVIEN SOKERIALAN TUOTTEIDEN VIENTITUET\nKOMISSION ASETUS (EY) N:o 2228/2004,\ntiettyihin kolmansiin maihin vietävän valkoisen sokerin vientituen enimmäismäärän vahvistamisesta asetuksessa (EY) N:o 1327/2004 tarkoitetun pysyvän tarjouskilpailun osana järjestettävää 15. osittaista tarjouskilpailua varten\nVahvistetaan vientituen enimmäismääräksi asetuksen (EY) N:o 1327/2004 nojalla järjestetyssä valkoisen sokerin 15. tarjouskilpailussa 45,543 EUR/100 kg.\nKOMISSION ASETUS (EY) N:o 2229/2004,\nannettu 3 päivänä joulukuuta 2004,\nneuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä\nottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan toisen alakohdan,\nDirektiivissä 91/414/ETY säädetään, että komission on kahdentoista vuoden kuluessa toteutettava työohjelma (”työohjelma”) niiden tehoaineiden asteittaiseksi tutkimiseksi, joita oli markkinoilla kaksi vuotta direktiivin tiedoksiantopäivän jälkeen.\nTämän ohjelman ensimmäinen vaihe vahvistettiin kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetulla komission asetuksella (ETY) N:o 3600/92 (2), ja se on vielä kesken.\nTämän ohjelman toinen vaihe vahvistettiin neuvoston direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevista yksityiskohtaisista säännöistä 28 päivänä helmikuuta 2000 annetulla komission asetuksella (EY) N:o 451/2000 (3), ja se on niin ikään kesken.\nAsetuksessa (EY) N:o 451/2000 säädetään myös kolmannen vaiheen työohjelmasta sellaisten tehoaineiden osalta, joita ohjelman ensimmäinen ja toinen vaihe eivät koske. Neuvoston direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevista yksityiskohtaisista lisäsäännöistä ja asetuksen (EY) N:o 451/2002 muuttamisesta 14 päivänä elokuuta 2002 annetussa komission asetuksessa (EY) N:o 1490/2002 (4) säädetään myös työohjelman kolmannesta vaiheesta. Kolmas vaihe on niin ikään kesken.\nNeuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista säännöistä 20 päivänä kesäkuuta 2002 annetussa komission asetuksessa (EY) N:o 1112/2002 (5) säädetään työohjelman neljännestä vaiheesta, joka on kesken. Tuottajien, jotka haluavat tukea jonkin neljänteen vaiheeseen kuuluvan tehoaineen sisällyttämistä direktiivin 91/414/ETY liitteeseen I, on toimitettava siihen tarvittavat tiedot.\nTšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi on välttämätöntä antaa mainittujen uusien jäsenvaltioiden tuottajille mahdollisuus ilmoittaa kiinnostuksestaan osallistua työohjelman neljänteen vaiheeseen kaikkien tähän vaiheeseen kuuluvien aineiden osalta. On myös asianmukaista järjestää niiden aineiden tarkastelu, jotka olivat markkinoilla uusissa jäsenvaltioissa ennen 1 päivää toukokuuta 2004 ja jotka eivät sisälly työohjelman vaiheisiin 1–4.\nTässä asetuksessa vahvistettujen menettelyjen ei tulisi rajoittaa menettelyjä ja toimia, jotka toteutetaan muun yhteisön lainsäädännön puitteissa, erityisesti tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY (6) nojalla, jos komissio saa tiedon siitä, että kyseiset vaatimukset voivat täyttyä.\nElintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetulla Euroopan parlamentin ja neuvoston asetuksella (EY) N:o 178/2002 (7) perustettiin Euroopan elintarviketurvallisuusviranomainen sen varmistamiseksi, että Euroopan yhteisöllä on käytössään korkealuokkaista, riippumatonta ja tehokasta tieteellistä ja teknistä tukea, jonka avulla on tarkoitus saavuttaa korkeatasoinen terveyden suojelu elintarvikkeiden ja rehujen turvallisuutta koskevan lainsäädännön myötä. Tämän vuoksi on asianmukaista säätää, että elintarviketurvallisuusviranomaisella olisi oltava asema tehoaineita koskevassa työohjelmassa.\nOlisi säädettävä tuottajien, jäsenvaltioiden, komission ja elintarviketurvallisuusviranomaisen välisistä suhteista ja velvollisuuksista työohjelman täytäntöön panemiseksi ottamalla huomioon työohjelman ensimmäisen ja toisen vaiheen aikana saatu kokemus, riskinarvioinnin ja -hallinnan erottamista koskeva tavoite ja tarve järjestää työ mahdollisimman tehokkaalla tavalla.\nTuottajien, jäsenvaltioiden, komission ja elintarviketurvallisuusviranomaisen välinen kiinteä yhteistyö ja asetettujen määräaikojen tunnollinen noudattaminen ovat välttämättömiä työohjelman tehokkuuden varmistamiseksi. Mainitun ohjelman neljännen vaiheen kaikille osioille olisi asetettava tiukat määräajat, jotta varmistetaan sen valmistuminen hyväksyttävässä ajassa. Tiettyjä tehoaineita, joita koskevat tietovaatimukset ovat rajoitetut, koskevan aineiston toimittamiselle on tarkoituksenmukaista asettaa lyhyt määräaika, jotta lisätietoja olisi mahdollista toimittaa tarkasteluohjelman valmistumisen kokonaisajassa.\nKaksinkertaisen työn ja erityisesti selkärankaisilla eläimillä tehtävien kokeiden välttämiseksi olisi pyrittävä siihen, että tuottajat toimittavat yhteistä aineistoa.\nOn tarpeen määritellä tuottajilta edellytettyjen tietojen muotoja, ajanjaksoja ja kansallisia viranomaisia sekä elintarvikeviranomaisia koskevat velvollisuudet. Monia työohjelman neljänteen vaiheeseen kuuluvia tehoaineita tuotetaan pieninä määrinä erityistarkoituksiin. Jotkut ovat tärkeitä biodynaamisissa tai muissa pienmuotoisissa viljelyjärjestelmissä, ja niiden voidaan katsoa muodostavan vähäisen riskin ihmisten ja luonnonsuojelun kannalta.\nKomissio havaitsi edistymistä käsittelevässä kertomuksessaan Euroopan parlamentille ja neuvostolle – kasvinsuojeluaineiden tehoaineiden arviointi (toimitettu kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdan mukaisesti) (8) tarpeen hyväksyä erityistoimenpiteitä vähäistä riskiä edustavien yhdisteiden kohdalla.\nTähän työohjelman vaiheeseen tarvitaan muutettua lähestymistapaa sen riskin vähentämiseksi, että suuri joukko tehoaineita vedetään markkinoilta pelkästään taloudellisista syistä. Tiettyjen tehoaineryhmien osalta onkin tarkoituksenmukaista, että toimitettavien tietojen muoto ja vaatimukset eroavat työohjelman aiempien kolmen vaiheen tehoaineille kehitetyistä muodoista ja vaatimuksista.\nYhteisön lainsäädännön johdonmukaisuuden kannalta on välttämätöntä varmistaa, että tässä asetuksessa säädetyt toimenpiteet vastaavat biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivillä 98/8/EY (9) toteutettuja toimenpiteitä.\nAsiakirja-aineiston ilmoittaminen ja toimittaminen eivät saisi olla, sen jälkeen kun tehoaine on sisällytetty direktiivin 91/414/ETY liitteeseen I, ennakkoedellytyksiä mahdollisuudelle saattaa markkinoille kasvinsuojeluaineita, ellei direktiivin 13 artiklan säännöksistä muuta johdu. Tämän vuoksi henkilöille, jotka eivät ole toimittaneet ilmoituksia, olisi voitava antaa arviointimenettelyn kaikissa vaiheissa tietoa mahdollisista lisävaatimuksista, jotka koskevat sellaisten kasvinsuojeluaineiden jatkettua markkinoilla pitämistä, jotka sisältävät arvioitavana olevaa tehoainetta.\nJotta varmistetaan, että kaikki asiaankuuluva tieto tehoaineen tai sen jäämien mahdollisesti vaarallisista vaikutuksista otetaan huomioon, arvioinneissa on myös otettava huomioon kenen tahansa henkilön asiaankuuluvissa määräajoissa toimittama tekninen tai tieteellinen tieto.\nKun yhteistyö ilmoittajien kanssa päättyy, on mahdotonta jatkaa tehokasta arviointia, jolloin tehoaineen arviointi on lopetettava, ellei jäsenvaltio ota sitä suorittaakseen.\nArviointitehtävä olisi jaettava jäsenvaltioiden toimivaltaisten viranomaisten kesken. Tämän vuoksi kullekin tehoaineelle olisi nimettävä esittelevä jäsenvaltio. Esittelevän jäsenvaltion olisi tarvittaessa arvioitava ilmoittajan toimittama täydellisyyttä koskeva tarkistuslista sekä tutkittava ja tarkastettava toimitetut tiedot. Sen olisi esitettävä elintarviketurvallisuusviranomaiselle arvioinnin tulokset ja annettava komissiolle suositus kyseisen tehoaineen osalta tehtäväksi päätökseksi. Tiettyjen tehoaineryhmien osalta on tarkoituksenmukaista, että esittelevät jäsenvaltiot tekevät kiinteää yhteistyötä ryhmän muiden esittelevien jäsenvaltioiden kanssa. Kullekin ryhmälle on tarkoituksenmukaista nimetä pääesittelijä yhteistyön koordinoimiseksi.\nEsittelevien jäsenvaltioiden olisi lähetettävä elintarviketurvallisuusviranomaiselle tehoainearvioinneistaan luonnokset arviointikertomuksiksi. Elintarviketurvallisuusviranomaisen olisi suoritettava arviointikertomusten vertaistarkastelu ennen kuin ne toimitetaan komissiolle.\nJos jäsenvaltioiden arvioinneista ja jälkiarvioinneista muodostuvat esittelijän vastuut ovat ilmeisessä epäsuhteessa, olisi oltava mahdollista nimetä määrätyn tehoaineen esittelijäksi alun perin nimetyn jäsenvaltion sijaan toinen jäsenvaltio.\nTämän työohjelman vaiheen riittäväksi rahoittamiseksi jäsenvaltioille olisi suoritettava maksu asiakirjojen ja arviointikertomusten luonnosten käsittelystä ja jälkiarvioinnista.\nElintarviketurvallisuusviranomaista on kuultu ehdotetuista toimenpiteistä.\nSÄÄNTELYN KOHDE JA SOVELTAMISALA, MÄÄRITELMÄT JA NIMETTY JÄSENVALTION VIRANOMAINEN\nSääntelyn kohde ja soveltamisala\nyksityiskohtaiset lisäsäännöt direktiivin 91/414/ETY 8 artiklan 2 kohdassa tarkoitetun työohjelman (”työohjelman”) neljännen vaiheen täytäntöön panemiseksi asetuksen (EY) N:o 1112/2002 nojalla ilmoitettujen tehoaineiden jatketun arvioinnin osalta;\nsäännöt, jotka koskevat Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa ennen 1 päivää toukokuuta 2004 markkinoilla olleita tehoaineita, jotka eivät sisälly työohjelman vaiheisiin 1–3 ja joita asetus (EY) N:o 1112/2002 ei koske.\n2. Direktiivin 91/414/ETY 6 artiklan 2 ja 3 kohtaa ja 6 artiklan 4 kohdan toista alakohtaa sovelletaan tämän asetuksen liitteessä I lueteltuihin tehoaineisiin vasta sitten, kun tässä asetuksessa säädetyt toimenpiteet, jotka koskevat kyseisiä aineita, on saatettu loppuun.\n3. Tätä asetusta sovelletaan seuraaviin tarkasteluihin ja arviointeihin, ellei toisin mainita,\nasetuksen liitteessä I lueteltuja tehoaineita koskevat jäsenvaltioiden tarkastelut, erityisesti direktiivin 91/414/ETY 4 artiklan 4 kohdan mukaisesti uusittavien lupien osalta;\nkomission direktiivin 91/414/ETY 5 artiklan 5 kohdan nojalla suorittamat tarkastelut;\ndirektiivin 79/117/ETY nojalla suoritetut arvioinnit.\nTässä asetuksessa sovelletaan direktiivin 91/414/ETY 2 artiklassa ja asetuksen (EY) N:o 1112/2002 2 artiklassa vahvistettuja määritelmiä.\nNiiden ohella sovelletaan seuraavia määritelmiä:\n”ilmoittajalla” tarkoitetaan luonnollista tai oikeushenkilöä, joka on toimittanut ilmoituksen seuraavien säännösten mukaisesti:\nasetus (EY) N:o 1112/2002, tämän asetuksen liitteessä II olevan luettelon mukaisesti, tai\ntämän asetuksen 4 artikla;\n”esittelevällä jäsenvaltiolla” tarkoitetaan liitteestä I ilmenevän tehoaineen esittelevää jäsenvaltiota;\n”asiakirja-aineiston tiivistelmällä” tarkoitetaan 10 artiklan 2 kohdassa vaaditut tiedot sisältävää asiakirja-aineistoa, jossa esitetään tiivistelmät mainitussa kohdassa tarkoitettujen kokeiden ja tutkimusten tuloksista;\n”täydellisellä asiakirja-aineistolla” tarkoitetaan 10 artiklan 3 kohdassa vaaditut tiedot sisältävää asiakirja-aineistoa, jossa asiakirja-aineiston tiivistelmässä mainitut koetulokset ja tutkimusraportit esitetään kokonaisuudessaan.\nNimetty jäsenvaltion viranomainen\n1. Kunkin jäsenvaltion on nimettävä viranomainen tai viranomaiset, jotka huolehtivat tässä asetuksessa jäsenvaltioille asetettujen velvollisuuksien täyttämisestä.\n2. Liitteessä III lueteltujen kansallisten viranomaisten on toimittava yhteistyössä ja varmistettava kaikki välttämätön yhteydenpito ilmoittajien, muiden jäsenvaltioiden, komission ja Euroopan elintarviketurvallisuusviranomaisen kanssa tämän asetuksen mukaisesti.\nKunkin jäsenvaltion on annettava komissiolle, elintarviketurvallisuusviranomaiselle ja kunkin muun jäsenvaltion nimetylle kansalliselle koordinointiviranomaiselle tarkat tiedot nimetystä kansallisesta koordinointiviranomaisestaan ja ilmoitettava niille kaikista mahdollisista tietoja koskevista muutoksista.\nUUSIEN JÄSENVALTIOIDEN TUOTTAJIEN ILMOITUKSET TEHOAINEISTA\nUusien jäsenvaltioiden tuottajien ilmoitukset\n1. Jokaisen tämän asetuksen 1 artiklan 1 kohdan b alakohdassa tarkoitetun uuden jäsenvaltion tuottajan, joka haluaa varmistaa tämän asetuksen liitteessä I luetellun tehoaineen sisällyttämisen direktiivin 91/414/ETY liitteeseen I, on annettava komissiolle, kyseisen aineen muille ilmoittajille ja esittelevälle jäsenvaltiolle tämän asetuksen liitteessä V vahvistetut tarkat tiedot viimeistään kolmen kuukauden kuluttua tämän asetuksen voimaantulosta.\n2. Jokaisen 1 kohdan mukaisen ilmoituksen tekevän tuottajan on täytettävä tässä asetuksessa tuottajille tai ilmoittajille asetetut velvollisuudet ilmoitettujen tehoaineiden osalta.\n3. Kun uuden jäsenvaltion tuottaja ei ole toimittanut ilmoitusta tämän asetuksen liitteessä I luetellusta tehoaineesta 1 kohdan mukaisesti, hänellä on oikeus osallistua työohjelmaan ainoastaan yhdessä yhden tai useamman kyseisen tehoaineen ilmoittajan kanssa, mukaan luettuna tämän artiklan 4 kohdan mukaisen ilmoituksen tehnyt jäsenvaltio.\n4. Kun tämän asetuksen liitteessä I luetelluista tehoaineista ei ole saatu yhtään ilmoitusta, uusi jäsenvaltio voi ilmoittaa kiinnostuksestaan tukea kyseisen tehoaineen sisällyttämistä direktiivin 91/414/ETY liitteeseen I ilmoittamalla siitä komissiolle ja esittelevälle jäsenvaltiolle.\nMainittu ilmoitus on toimitettava mahdollisimman pian ja viimeistään kolmen kuukauden kuluttua päivästä, jona komissio on antanut jäsenvaltioille tiedon siitä, että kyseisestä tehoaineesta ei ole tehty ilmoitusta.\nTällaisen ilmoituksen toimittavaa jäsenvaltiota on sen jälkeen pidettävä kyseisen tehoaineen arviointitarkoituksissa tuottajana.\n5. Komissio päättää, siten kuin direktiivin 91/414/ETY 8 artiklan 2 kohdan neljännessä alakohdassa säädetään, olla sisällyttämättä mainitun direktiivin liitteeseen I tämän asetuksen liitteessä I tarkoitettuja tehoaineita, joista ei ole toimitettu tämän artiklan 1 tai 4 artiklan mukaista ilmoitusta. Päätöksessä on mainittava syyt sisällyttämättä jättämiselle.\nJäsenvaltioiden on peruutettava tällaisia tehoaineita sisältävien kasvinsuojeluaineiden luvat päätöksessä asetetussa ajassa.\nEHDOT TEHOAINEITA KOSKEVIEN ASIAKIRJA-AINEISTOJEN TOIMITTAMISELLE JA KOLMANNET OSAPUOLET TIETOJEN TOIMITTAJINA\nYksi tai useampi ilmoittaja asiakirja-aineiston toimittajana\n1. Kun jonkin liitteessä I luetellun tehoaineen ilmoittajia on enemmän kuin yksi, kyseiset ilmoittajat ryhtyvät kaikkiin kohtuudenmukaisiin toimenpiteisiin toimittaakseen tällaista ainetta koskevan asiakirja-aineiston yhdessä.\nKun näistä ilmoittajista kaikki eivät ole toimittaneet asiakirja-aineistoa, siinä on oltava tarkat tiedot suoritetuista toimenpiteistä ja syistä, joiden vuoksi tietyt ilmoittajat eivät ole osallistuneet asiakirja-aineiston toimittamiseen.\n2. Kun useampi kuin yksi ilmoittaja on tehnyt ilmoituksen tehoaineesta, kyseisten ilmoittajien on kunkin selkärankaisia eläimiä koskevan tutkimuksen osalta annettava yksityiskohtaiset tiedot siitä, miten kaksinkertainen testaus on pyritty välttämään, ja ilmoitettava tarvittaessa syyt kaksinkertaisen tutkimuksen suorittamiselle.\nAsiakirja-aineistojen toimittaminen esittelevälle jäsenvaltiolle\n1. Ilmoittajan on toimitettava tehoainetta koskeva asiakirja-aineisto (”asiakirja-aineisto”) esittelevälle jäsenvaltiolle.\n2. Asiakirja-aineistossa on oltava seuraavat tiedot:\njäljennös ilmoituksesta; kun useampi kuin yksi tuottaja ovat tehneet 5 artiklan 1 kohdassa tarkoitetun yhteisen ilmoituksen, siihen on sisällytettävä:\njäljennös asetuksen (EY) N:o 1112/2002 4 tai 5 artiklan tai tämän asetuksen 4 artiklan mukaisesti tehdyistä ilmoituksista;\nsen henkilön nimi, jonka kyseiset tuottajat ovat nimenneet vastaamaan yhteisestä ilmoituksesta ja joka toimii yhteyshenkilönä menettelyssä;\nrajallinen määrä tehoaineen edustavia käyttötarkoituksia, joiden osalta ilmoittajan asiakirja-aineistona toimittamien tietojen on osoitettava, että direktiivin 91/414/ETY 5 artiklassa asetetut vaatimukset tehoaineen sisällyttämiseksi mainitun direktiivin liitteeseen I saattavat täyttyä yhden tai useamman valmisteen kohdalla.\n3. Kun esittelevä jäsenvaltio on vaatinut, siten kuin 20 artiklan 2 kohdassa säädetään, kierrättämään ajan tasalle saatetun asiakirja-aineiston tiivistelmän tai tapauskohtaisesti ajan tasalle saatetun täydellisen asiakirja-aineiston tai sen osia, ilmoittajan on suoritettava toimenpide viimeistään kuukauden kuluttua siitä päivästä, jona mainittu vaatimus on vastaanotettu.\nDirektiivin 98/8/EY nojalla toimitetut tehoaineiden asiakirja-aineistot\nKun tehoaine on ilmoitettu direktiivin 98/8/EY nojalla, ilmoittaja voi toimittaa 5 ja 6 artiklassa säädetystä poiketen\njäljennöksen direktiivin 98/8/EY nojalla toimitetusta asiakirja-aineistosta;\nmuuta direktiivin 91/414/ETY liitteissä II ja III tarkoitettua lisätietoa, joka on välttämätöntä tehoaineen sisällyttämisen mainitun direktiivin liitteeseen I perustelemiseksi niiden käyttötarkoitusten osalta, jotka kuuluvat mainitun direktiivin soveltamisalaan.\nAsetuksen (EY) N:o 1490/2002 nojalla toimitetut tehoaineiden asiakirja-aineistot\nKun asiakirja-aineisto on toimitettu asetuksen (EY) N:o 1490/2002 nojalla, asiakirja-aineiston toimittanut henkilö voi toimittaa muun tämän asetuksen nojalla toimitetun asiakirja-aineiston yhteydessä\nviittauksen asetuksen (EY) N:o 1490/2002 nojalla toimitettuun asiakirja-aineistoon;\nLiitteessä I olevassa A osassa lueteltujen tehoaineiden asiakirja-aineistojen toimittamista koskevat erityisehdot\n1. Kun asiakirja-aineistossa on kyse liitteessä I olevassa A osassa luetellusta tehoaineesta, ilmoittajan on 5 artiklassa ja 6 artiklan 2 kohdassa vaadittujen tietojen lisäksi toimitettava seuraavat tehoainetta ja kasvinsuojeluainetta koskevat tiedot (soveltuvilta osiltaan):\nkaikki saatavilla olevat tiedot mahdollisista riskeistä ihmisten ja eläinten terveydelle ja ympäristölle, mukaan luettuna tutkitusta kirjallisuudesta ja yksilöidyistä tietokannoista hankitut tiedot sekä käytetyt hakutermit;\nmistä tahansa OECD-maasta saadut arviointikertomukset;\ntiedot meneillään olevista kokeista ja tutkimuksista, jotka eivät ole kaikilta osin päättyneet, ja näiden kokeiden ja tutkimusten suunniteltu päättymisajankohta.\n2. Asiakirja-aineiston on fyysisesti sisällettävä yksittäiset koe- ja tutkimusraportit, joissa on kaikki 1 kohdassa tarkoitetut tiedot.\n3. Kun jäsenvaltio toimii esittelijänä ja vastaanottaa jäljennöksiä 20 artiklan 2 kohdan nojalla, sen on määriteltävä sen asiakirja-aineiston jäljennösten lukumäärä, joka ilmoittajan on toimitettava.\nAsiakirja-aineiston muodossa on otettava huomioon direktiivin 91/414/ETY 19 artiklassa tarkoitetun menettelyn mukaisesti annetut suositukset.\nLiitteessä I olevassa B–G osassa lueteltujen tehoaineiden asiakirja-aineistojen toimittamista koskevat erityisehdot\n1. Kun asiakirja-aineistossa on kyse liitteessä I olevassa B–G osassa luetellusta tehoaineesta, ilmoittajan on toimitettava asiakirja-aineisto ja sen tiivistelmä.\ntämän asetuksen 5 artiklan ja 6 artiklan 2 kohdan nojalla vaaditut tiedot;\ndirektiivin 91/414/ETY liitteen II (A tai B osan) tai mainitun direktiivin liitteen III (A tai B osan) kunkin kohdan osalta kokeiden ja tutkimusten tiivistelmät ja tulokset sekä kyseiset kokeet ja tutkimukset suorittaneen henkilön tai laitoksen nimi;\ntarkistuslista, joka ilmoittajan on täytettävä ja joka tämän asetuksen 18 artiklan mukaisesti osoittaa asiakirja-aineiston täydelliseksi.\nTämän artiklan 2 kohdan b alakohdassa tarkoitettujen kokeiden ja tutkimusten on oltava olennaisia direktiivin 91/414/ETY 5 artiklassa tarkoitettujen perusteiden arvioinnissa yhden tai useamman valmisteen käyttötarkoitusten kannalta ottaen huomioon, että asiakirja-aineistoista puuttuvat tiedot, joita direktiivin 91/414/ETY liitteessä II vaaditaan ja jotka ovat seurausta ehdotetusta rajallisesta määrästä tehoaineen edustavia käyttötarkoituksia, saattavat johtaa rajoituksiin, jotka koskevat tehoaineen sisällyttämistä direktiivin 91/414/ETY liitteeseen I.\n3. Täydellisen asiakirja-aineiston on fyysisesti sisällettävä yksittäiset koe- ja tutkimusraportit kaikista 2 kohdan b alakohdassa ja toisessa alakohdassa tarkoitetuista tiedoista.\n4. Kunkin jäsenvaltion on määriteltävä ilmoittajilta edellytetyn täydellisen asiakirja-aineiston ja sen tiivistelmän jäljennösten lukumäärä ja muoto.\nVahvistaessaan täydellisten asiakirja-aineistojen ja niiden tiivistelmien muodon jäsenvaltioiden on otettava huomioon direktiivin 91/414/ETY 19 artiklassa tarkoitetun menettelyn mukaisesti annetut suositukset.\nKolmannet osapuolet tietojen toimittajina\nJokaisen luonnollisen tai oikeushenkilön, joka haluaa toimittaa olennaista tietoa, jolla saattaa olla merkitystä liitteessä I luetellun tehoaineen arvioinnille, erityisesti aineesta tai sen jäämistä ihmisten tai eläinten terveydelle tai ympäristölle mahdollisesti aiheutuvien vaarallisten vaikutusten kannalta, on toimitettava tiedot 12 artiklassa asetetussa asiaankuuluvassa määräajassa.\nTiedot on toimitettava esittelevälle jäsenvaltiolle ja elintarviketurvallisuusviranomaiselle. Esittelevän jäsenvaltion vaatimuksesta henkilön on toimitettava mainitut tiedot myös muille jäsenvaltioille viimeistään kuukauden kuluttua vaatimuksen vastaanottamisesta.\nAsiakirja-aineistojen toimittamiselle asetetut aikarajat\nIlmoittajan (ilmoittajien) on toimitettava asiakirja-aineisto esittelevälle jäsenvaltiolle\nviimeistään 30 päivänä kesäkuuta 2005 liitteessä I olevassa A osassa lueteltujen tehoaineiden osalta;\nviimeistään 30 päivänä marraskuuta 2005 liitteessä I olevassa B–G osassa lueteltujen tehoaineiden osalta.\nAsiakirja-aineistojen toimittamatta jättäminen\n1. Jos ilmoittaja ei toimita asiakirja-aineistoa tai mitään sen osaa 12 artiklassa asetetussa asiaankuuluvassa määräajassa, esittelevän jäsenvaltion on kahden kuukauden kuluessa määräajan päättymispäivästä annettava asiasta tieto komissiolle ja elintarviketurvallisuusviranomaiselle ja ilmoitettava mahdolliset ilmoittajien esittämät perusteet viivästykselle.\n2. Komissio päättää esittelevän jäsenvaltion 1 kohdan mukaisesti toimittamien tietojen perusteella, onko ilmoittaja osoittanut, että asiakirja-aineiston toimittamisen viivästymiselle oli ylivoimainen este.\nTässä tapauksessa se asettaa uuden määräajan tämän asetuksen 5, 6, 9 ja 10 artiklan vaatimukset täyttävän asiakirja-aineiston toimittamiselle direktiivin 91/414/ETY 19 artiklassa tarkoitetun menettelyn mukaisesti.\n3. Komissio päättää direktiivin 91/414/ETY 8 artiklan 2 kohdan neljännen alakohdan mukaisesti olla sisällyttämättä sellaista tehoainetta mainitun direktiivin liitteeseen I, josta ei ole toimitettu asiakirja-aineistoa tämän asetuksen 12 artiklassa tai tämän artiklan 2 kohdan toisessa alakohdassa säädetyssä määräajassa. Päätöksessä on todettava syyt sisällyttämättä jättämiselle.\nJäsenvaltioiden on peruutettava sellaisille kasvinsuojeluaineille myönnetyt luvat, jotka sisältävät mainittuja tehoaineita, komission päätöksessä asetetussa määräajassa.\n1. Jos ilmoittaja päättää olla osallistumatta enää tehoaineen työohjelmaan, hänen on ilmoitettava välittömästi esittelevälle jäsenvaltiolle, komissiolle, elintarviketurvallisuusviranomaiselle ja kaikille muille kyseisen tehoaineen ilmoittajille päätöksestään ja esitettävä perusteet.\nKun ilmoittaja lopettaa osallistumisensa tai jättää täyttämättä tämän asetuksen mukaiset velvollisuutensa, 15–24 artiklan mukaiset menettelyt päätetään tämän asiakirja-aineiston osalta.\n2. Jos ilmoittaja sopii toisen tuottajan kanssa siitä, että ilmoittajan sijaan tulee tämän asetuksen mukaiseen työohjelmaan osallistumistarkoituksessa toinen tuottaja, ilmoittajan ja tämän toisen tuottajan on annettava esittelevälle jäsenvaltiolle, komissiolle ja elintarviketurvallisuusviranomaiselle yhteinen lausuma, jossa he sopivat siitä, että toinen tuottaja ryhtyy alkuperäisen ilmoittajan sijasta hoitamaan ilmoittajan tehtäviä 4, 5, 6, 9, 10, 12 ja 24 artiklan asiaankuuluvien säännösten mukaisesti. Heidän on pidettävä huoli siitä, että muille kyseisen tehoaineen ilmoittajille annetaan tästä tieto samanaikaisesti.\nTässä tapauksessa toinen tuottaja on alkuperäisen ilmoittajan kanssa yhteisvastuullinen suorittamattomista maksuista, jotka koskevat jäsenvaltioiden 30 artiklan nojalla vahvistaman järjestelmän mukaista ilmoittajan hakemusta.\n3. Jos kaikki tehoaineen ilmoittajat lopettavat osallistumisensa työohjelmaan, jäsenvaltio voi päättää toimia ilmoittajana tähän työohjelmaan osallistumistarkoituksissa.\nJäsenvaltion, joka haluaa toimia ilmoittajana, on ilmoitettava esittelevälle jäsenvaltiolle, komissiolle ja elintarviketurvallisuusviranomaiselle viimeistään kuukauden kuluttua tiedoksisaantipäivästä, että kaikki ilmoittajat ovat päättäneet olla enää osallistumatta työohjelmaan ja että jäsenvaltio ryhtyy alkuperäisen ilmoittajan sijasta hoitamaan ilmoittajan tehtäviä 4, 5, 6, 9, 10, 12 ja 24 artiklan asiaankuuluvien säännösten mukaisesti.\n4. Kaikkien toimitettujen tietojen on oltava esittelevän jäsenvaltion, komission ja elintarviketurvallisuusviranomaisen saatavilla.\nAsiakirja-aineistojen arviointia koskevat yleiset ehdot\n1. Esittelevän jäsenvaltion on suoritettava kaikkien sille toimitettujen asiakirja-aineistojen arviointi, ellei 18 artiklan säännöksistä muuta johdu.\n2. Ellei direktiivin 91/414/ETY 7 artiklan säännöksistä muuta johdu, esittelevän jäsenvaltion ei pidä hyväksyä uusien tutkimusten toimittamista arvioinnin aikana, paitsi tämän asetuksen 9 artiklan 1 kohdan c alakohdassa säädetyissä tapauksissa.\nEsittelevä jäsenvaltio voi kuitenkin vaatia ilmoittajaa toimittamaan muita tietoja, jotka ovat tarpeen asiakirja-aineiston selvittämisessä. Näin menetellessään esittelevän jäsenvaltion on asetettava määräaika, jonka kuluessa tiedot on toimitettava. Määräaika ei saa vaikuttaa siihen määräaikaan, jonka kuluessa esittelevän jäsenvaltion on toimitettava luonnos arviointikertomukseksi elintarviketurvallisuusviranomaiselle, siten kuin 21 artiklan 1 kohdassa tai 22 artiklan 1 kohdassa säädetään.\n3. Esittelevä jäsenvaltio voi aloitettuaan asiakirja-aineiston arvioinnin\nkuulla elintarviketurvallisuusviranomaisen asiantuntijoita;\npyytää toisista jäsenvaltioista teknistä tai tieteellistä lisätietoa arvioinnin tueksi.\n4. Ilmoittajat voivat pyytää erityisapua esittelevältä jäsenvaltiolta.\n1. Esittelevien jäsenvaltioiden on tehtävä arviointiyhteistyötä kunkin liitteessä I mainitun ryhmän piirissä ja järjestettävä yhteistyö mahdollisimman tehokkaalla ja vaikuttavalla tavalla.\n2. Liitteen I kussakin ryhmässä ”pääesittelijäksi” mainitun esittelevän jäsenvaltion on johdettava yhteistyön ja avun hankkimisen järjestämistä ilmoittajille, kun on kyse muiden jäsenvaltioiden yleisen edun mukaisista asioista.\nLiitteessä I olevassa A osassa lueteltujen tehoaineiden arviointia koskevat erityisehdot\nEsittelevän jäsenvaltion on arvioitava 9 artiklan 1 kohdan c alakohdan mukaisesti yksilöidyt muut tiedot, jotka ilmoittaja on myöhemmin toimittanut, silloin kun se on mahdollista ja silloin kun sillä ei ole vaikutusta 21 artiklan 1 kohdassa säädetyn arviointikertomuksen luonnoksen toimittamiselle asetettuun määräaikaan.\n1. Esittelevän jäsenvaltion on arvioitava ilmoittajien 10 artiklan 2 kohdan c alakohdan mukaisesti toimittamat tarkistuslistat.\n2. Esittelevän jäsenvaltion on selvitettävä komissiolle viimeistään kolmen kuukauden kuluttua tehoaineen kaikkien asiakirja-aineistojen vastaanotosta, ovatko ne täydellisiä.\n3. Esittelevän jäsenvaltion on suoritettava 15 ja 19 artiklassa tarkoitettu arviointi niiden tehoaineiden osalta, joiden asiakirja-aineistosta yksi tai useampi katsotaan täydellisiksi, ellei komissio ilmoita esittelevälle jäsenvaltiolle kahden kuukauden kuluessa siitä päivästä, jona täydellisyyttä koskeva esittelevän jäsenvaltion kertomus on vastaanotettu, ettei se katso asiakirja-aineistoa täydelliseksi.\n4. Komissio siirtää niitä tehoaineita koskevan kertomuksen, joiden osalta esittelevä jäsenvaltio tai komissio ei katso yhtäkään asiakirja-aineistoa 5, 6 tai 10 artiklan tarkoituksessa täydelliseksi, ravintoketjua ja eläinten terveyttä käsittelevälle pysyvälle komitealle kolmen kuukauden kuluessa päivästä, jona täydellisyyttä koskeva esittelevän jäsenvaltion kertomus on vastaanotettu.\nDirektiivin 91/414/ETY 19 artiklassa tarkoitetun menettelyn mukaisesti on päätettävä, onko asiakirja-aineisto katsottava 5, 6 ja 10 artiklan tarkoituksessa täydelliseksi.\n5. Komissio päättää, siten kuin direktiivin 91/414/ETY 8 artiklan 2 kohdan neljännessä alakohdassa säädetään, olla sisällyttämättä direktiivin 91/414/ETY liitteeseen I tehoainetta, jonka osalta ei ole toimitettu täydellistä asiakirja-aineistoa tämän asetuksen 12 artiklassa tai 13 artiklan 2 kohdan toisessa alakohdassa säädetyssä määräajassa.\nLiitteessä I olevassa B–G osassa lueteltujen tehoaineiden asiakirja-aineistojen arviointia koskevat erityisehdot\n1. Kun tämän asetuksen liitteessä I olevassa D osassa luetellut tehoaineet on direktiivin 98/8/ETY nojalla arvioitu, nämä arvioinnit on tämän asetuksen tarkoituksissa otettava huomioon asiaankuuluvilta osiltaan.\n2. Kun tehoaineet on arvioitu direktiivin 91/414/ETY 8 artiklan 2 kohdassa tarkoitetun työohjelman aikaisemmassa vaiheessa, nämä arvioinnit on tämän asetuksen tarkoituksessa otettava huomioon asiaankuuluvilta osiltaan.\n3. Esittelevän jäsenvaltion on arvioitava ainoastaan ne tehoaineet, joiden osalta ainakin yksi asiakirja-aineisto on vahvistettu 5, 6 ja 10 artiklan mukaisesti täydelliseksi, ja annettava niistä selvitys. Samaa tehoainetta koskevien asiakirja-aineistojen osalta, joita ei ole vahvistettu täydellisiksi, jäsenvaltio tarkistaa, ovatko mainittujen asiakirja-aineistojen sisältämien tehoaineiden tunnistetiedot ja epäpuhtaudet verrattavissa sen tehoaineen tunnistetietoihin ja epäpuhtauksiin, jonka asiakirja-aineistot on katsottu täydellisiksi. Jäsenvaltio merkitsee arviointikertomuksen luonnokseen kantansa tähän asiaan.\nEsittelevän jäsenvaltion on otettava huomioon mahdollisia vaarallisia vaikutuksia koskeva tieto, joka saadaan kenen tahansa ilmoittajan tai kolmannen osapuolen 11 artiklan mukaisesti toimittamista muista asiakirja-aineistoista.\nArviointikertomusten luonnoksia koskevat yleiset ehdot\n1. Luonnos arviointikertomukseksi on toimitettava mahdollisuuksien mukaan direktiivin 91/414/ETY 19 artiklassa tarkoitetun menettelyn mukaan suositetussa muodossa.\n2. Esittelevän jäsenvaltion on kehotettava ilmoittajia toimittamaan ajan tasalle saatettu asiakirja-aineiston tiivistelmä elintarviketurvallisuusviranomaiselle, toisille jäsenvaltioille ja pyynnöstä komissiolle samassa ajassa kuin esittelijän luonnos arviointikertomukseksi lähetetään elintarviketurvallisuusviranomaiselle.\nJäsenvaltiot, komissio tai elintarviketurvallisuusviranomainen voi pyytää esittelevän jäsenvaltion välityksellä, että ilmoittajat lähettävät niille myös ajan tasalle saatetun täydellisen asiakirja-aineiston tai osia siitä. Ilmoittajan on toimitettava tällainen ajan tasalle saatettu asiakirja-aineisto pyynnössä yksilöityyn päivään mennessä.\nLiitteessä I olevassa A osassa lueteltujen tehoaineiden arviointikertomusten luonnoksia ja komissiolle annettavia suosituksia koskevat erityisehdot\n1. Esittelevän jäsenvaltion on lähetettävä luonnos arviointikertomukseksi elintarviketurvallisuusviranomaiselle mahdollisimman pian ja viimeistään 12 kuukauden kuluttua 12 artiklan a alakohdassa säädetyn määräajan umpeutumisesta.\n2. Esittelevän jäsenvaltion on sisällytettävä arviointikertomuksen luonnokseen viittaus kuhunkin kokeeseen tai tutkimukseen, joka koskee kutakin direktiivin 91/414/ETY liitteessä II (joko A tai B osa) tai liitteessä III (joko A tai B osa) olevaa kohtaa, johon arvioinnissa on tukeuduttu.\nViittaus tehdään koe- ja tutkimusraporttien luettelona, johon sisältyvät otsikko, laatija(t), koe- tai tutkimusraportin päiväys ja julkaisupäivä, tutkimuksen suorittamisstandardi, haltijan nimi ja tarvittaessa haltijan tai ilmoittajan esittämä tietosuojavaatimus.\n3. Samalla kun esittelevä jäsenvaltio lähettää arviointikertomuksensa elintarviketurvallisuusviranomaiselle siten kuin 1 kohdassa säädetään, se antaa komissiolle suosituksen\njoko sisällyttää tehoaine direktiivin 91/414/ETY liitteeseen I toteamalla tarvittaessa ehdotetut sisällyttämisehdot; näissä ehdoissa\nvoi olla sisällyttämiselle asetettu määräaika;\non todettava, mikäli tietoja vaaditaan, sisältyvätkö lisätiedot tämän asetuksen 9 artiklan 1 kohdan c alakohdassa tarkoitettuihin kokeisiin ja tutkimuksiin, ja myönteisessä tapauksessa todennäköinen aikataulu näiden tietojen toimittamiselle;\nolla sisällyttämättä tehoainetta direktiivin 91/414/ETY liitteeseen I ja todeta todennäköiset syyt sisällyttämättä jättämiselle.\n4. Tämän artiklan 2 kohdan a alakohdassa ehdotettujen sisällyttämisehtojen lisäksi esittelevä jäsenvaltio voi ilmoittaa, jos se on asiakirja-aineistossa ehdotetun rajallisen määrän edustavia käyttötarkoituksia osalta havainnut asiakirja-aineistosta puuttuvan tietoja, joita jäsenvaltiot voivat pyytää varmistustietona myöntäessään direktiivin 91/414/ETY 4 artiklan mukaisia lupia kyseistä tehoainetta sisältäville kasvinsuojeluaineille.\nLiitteessä I olevassa B–G osassa lueteltujen tehoaineiden arviointikertomusten luonnoksia ja komissiolle annettavia suosituksia koskevat erityisehdot\n1. Esittelevä jäsenvaltio lähettää luonnoksen arviointikertomukseksi elintarviketurvallisuusviranomaiselle mahdollisimman pian ja viimeistään 12 kuukauden kuluttua siitä päivästä, jona asiakirja-aineisto vahvistettiin 18 artiklan 2 kohdan mukaisesti täydelliseksi.\n2. Esittelevän jäsenvaltion on sisällytettävä arviointikertomuksen luonnokseen viittaus kuhunkin kokeeseen tai tutkimukseen, jotka koskevat kutakin direktiivin 91/414/ETY liitteen II (joko A tai B osa) ja liitteen III (joko A tai B osa) kohtaa, johon arvioinnissa on tukeuduttu.\nViittaus tehdään koe- ja tutkimusraporttien luettelona, johon sisältyvät otsikko, laatija(t), koe- tai tutkimusraportin päiväys ja julkaisupäivä, tutkimuksen suoritustaso, haltijan nimi ja tarvittaessa haltijan tai ilmoittajan esittämä tietosuojavaatimus.\njoko sisällyttää tehoaine direktiivin 91/414/ETY liitteeseen I ja ilmoittaa sisällyttämisen perusteet;\ntai olla sisällyttämättä tehoainetta direktiivin 91/414/ETY liitteeseen I ja ilmoittaa perusteet sisällyttämättä jättämiselle.\nEsittelevän jäsenvaltion korvaaminen\n1. Esittelevän jäsenvaltion on ilmoitettava komissiolle ja elintarviketurvallisuusviranomaiselle heti kun käy selväksi, ettei se kykene noudattamaan 21 artiklan 1 kohdassa ja 22 artiklan 1 kohdassa asetettuja määräaikoja, joissa arviointikertomuksen luonnos on toimitettava elintarviketurvallisuusviranomaiselle, ja esitettävä perusteet viivästymiselle.\n2. Voidaan päättää, että tietyn tehoaineen esittelevän jäsenvaltion sijaan tulee toinen jäsenvaltio, kun\n15, 16, 17 ja 19 artiklassa säädetyn arvioinnin ja jälkiarvioinnin aikana käy ilmeiseksi, että jäsenvaltioiden esittelijöinä kantamat vastuut ja tehtävät tai tehdyt työt ovat epäsuhteessa toisiinsa;\non selvää, että jäsenvaltio ei kykene täyttämään asetuksen mukaisia velvollisuuksiaan.\nSijaantulosta päätetään direktiivin 91/414/ETY 19 artiklassa tarkoitetun menettelyn mukaisesti.\n3. Kun on päätetty, että esittelevän jäsenvaltion sijaan tulee toinen jäsenvaltio, alkuperäisen esittelevän jäsenvaltion on välittömästi päätöksen jälkeen annettava kyseisille ilmoittajille tieto asiasta ja siirrettävä vasta nimetylle esittelevälle jäsenvaltiolle kaikki kirjeenvaihto ja aineisto, jonka se on saanut kyseisen tehoaineen esittelevänä jäsenvaltiona.\nAlkuperäisen jäsenvaltion on palautettava ilmoittajalle käyttämätön osa 30 artiklassa tarkoitetusta maksusta. Vasta nimetty esittelevä jäsenvaltio voi vaatia uuden maksun suorittamista 30 artiklan mukaisesti.\nElintarviketurvallisuusviranomaisen suorittama arviointi\n1. Elintarviketurvallisuusviranomainen tarkastaa 30 päivän kuluessa tämän asetuksen 21 artiklan 1 kohdassa tai 22 artiklan 1 kohdassa säädetyn arviointikertomuksen luonnoksen vastaanottopäivästä, että se vastaa selkeästi direktiivin 91/414/ETY 19 artiklassa tarkoitetun menettelyn mukaisesti suositettua muotoa.\nPoikkeustapauksissa, joissa arviointikertomuksen luonnos ei selvästikään täytä vaatimuksia, komissio sopii elintarviketurvallisuusviranomaisen ja esittelevän jäsenvaltion kanssa muutetun kertomuksen uudelleentoimittamisajasta, joka ei saa ylittää kolmea kuukautta.\n2. Elintarviketurvallisuusviranomainen jakaa arviointikertomuksen luonnoksen muille jäsenvaltioille ja komissiolle ja voi järjestää asiantuntijoiden sekä esittelevän jäsenvaltion kuulemisen.\n3. Elintarviketurvallisuusviranomainen voi kuulla joitakin tai kaikkia liitteessä I tarkoitettujen tehoaineiden ilmoittajia arviointikertomuksen luonnoksesta tai sen osista kyseisten tehoaineiden osalta.\n4. Ellei direktiivin 91/414/ETY 7 artiklan säännöksistä muuta johdu, elintarviketurvallisuusviranomainen ei saa hyväksyä uusien tutkimusten toimittamista sen jälkeen, kun tämän artiklan 1 kohdassa tarkoitettu luonnos arviointikertomukseksi on vastaanotettu.\nEsittelevä jäsenvaltio voi kuitenkin yhteisymmärryksessä elintarviketurvallisuusviranomaisen kanssa kehottaa ilmoittajia toimittamaan yksilöidyissä määräajoissa lisätietoa, jonka esittelevä jäsenvaltio tai elintarviketurvallisuusviranomainen katsoo tarpeelliseksi asiakirja-aineiston selventämiseksi.\n5. Elintarviketurvallisuusviranomainen asettaa seuraavat asiakirjat saataville sitä erikseen pyydettäessä tai antaa kenelle tahansa mahdollisuuden tutustua niihin:\nluonnos arviointikertomukseksi, lukuun ottamatta niitä osia, jotka on direktiivin 91/414/ETY 14 artiklan nojalla hyväksytty luottamuksellisiksi;\nluettelo tiedoista, jotka vaaditaan tehoaineen sisällyttämistä direktiivin 91/414/ETY liitteeseen I koskevaa arviointia varten, elintarviketurvallisuusviranomaisen päättämässä muodossa.\n6. Elintarviketurvallisuusviranomainen jälkiarvioi arviointikertomuksen luonnoksen ja toimittaa komissiolle arvionsa siitä, voidaanko tehoaineen odottaa täyttävän direktiivin 91/414/ETY 5 artiklan 1 kohdan vaatimukset viimeistään vuoden kuluttua siitä, kun se on vastaanottanut sekä asiakirja-aineiston ilmoittajalta tämän asetuksen 15 artiklan 3 kohdan mukaisesti että arviointikertomuksen luonnoksen, jonka vaatimustenmukaisuus on tarkastettu tämän artiklan 1 kohdan mukaisesti.\nElintarviketurvallisuusviranomainen antaa tarvittaessa arvionsa käytettävissä olevista vaihtoehdoista, joiden esitetään täyttävän direktiivin 91/414/ETY 5 artiklan 1 kohdan vaatimukset, ja yksilöidyistä tietovaatimuksista.\nKomissio ja elintarviketurvallisuusviranomainen sopivat työnsuunnittelun helpottamiseksi arvioidusta toimittamisen aikataulusta. Komissio ja elintarviketurvallisuusviranomainen sopivat myös arvion muodosta.\nTEHOAINEITA KOSKEVAN DIREKTIIVI- TAI PÄÄTÖSLUONNOKSEN ESITTÄMINEN JA LOPULLINEN TARKASTELUKERTOMUS\n1. Komissio esittää luonnoksen tarkastelukertomukseksi viimeistään neljän kuukauden kuluttua päivästä, jona 24 artiklan 6 kohdassa säädetty elintarviketurvallisuusviranomaisen arvio on vastaanotettu.\n2. Komissio esittää riippumatta muista ehdotuksista, joita se voi tehdä direktiivin 79/117/ETY liitteen muuttamiseksi, ja tämän asetuksen 26 artiklassa säädetyn lopullisen tarkastelukertomuksen perusteella elintarvikeketjua ja eläinten turvallisuutta käsittelevälle pysyvälle komitealle\ntehoaineen sisällyttämistä direktiivin 91/414/ETY liitteeseen I koskevan direktiiviluonnoksen, jossa todetaan tarvittaessa sisällyttämisen ehdot; ehdot voivat sisältää sisällyttämiselle asetetun määräajan; tai\ndirektiivin 91/414/ETY 8 artiklan 2 kohdan neljännen alakohdan nojalla jäsenvaltioille osoitetun päätösluonnoksen olla sisällyttämättä kyseistä tehoainetta direktiivin 91/414/ETY liitteeseen I ja siihen sisältyvät perusteet sisällyttämättä jättämiselle sekä jäsenvaltioille osoitetun kehotuksen peruuttaa tehoainetta sisältävien kasvinsuojeluaineiden luvat.\nDirektiivi tai päätös hyväksytään direktiivin 91/414/ETY 19 artiklassa tarkoitetun menettelyn mukaisesti.\n3. Tämän artiklan 2 kohdan a alakohdassa ehdotettujen sisällyttämisehtojen lisäksi komissio voi todeta havainneensa asiakirja-aineistosta puuttuvan sellaista tietoa, jota jäsenvaltiot saattavat edellyttää myöntäessään lupia direktiivin 91/414/ETY 4 artiklan mukaisesti.\nElintarvikeketjua ja eläinten terveyttä käsittelevän pysyvän komitean johtopäätökset on asetettava julkisesti saataville, lukuun ottamatta sellaisia osia, jotka koskevat asiakirja-aineistoissa olevia luottamuksellisia ja sellaisiksi direktiivin 91/414/ETY 14 artiklassa määriteltyjä tietoja.\nMÄÄRÄAIKOJEN KESKEYTTÄMINEN, JÄSENVALTIOILTA EDELLYTETYT TOIMENPITEET JA EDISTYMISTÄ KÄSITTELEVÄT VÄLIKERTOMUKSET\nKun komissio esittää tämän asetuksen liitteessä I luetellun tehoaineen osalta ehdotuksen aineen täydelliseksi kieltämiseksi direktiivin 79/117/ETY 6 artiklan 3 kohtaan perustuvalla neuvoston säädösluonnoksella, tässä asetuksessa säädetyt määräajat keskeytetään ajaksi, jona neuvosto harkitsee ehdotusta.\nKun neuvosto hyväksyy direktiivin 79/117/ETY muutoksen, jossa vaaditaan kyseisen tehoaineen täydellistä kieltämistä, tämän asetuksen mukainen menettely päätetään kyseisen tehoaineen osalta.\nJäsenvaltioilta edellytetyt toimenpiteet\nJokaisen jäsenvaltion, joka aikoo ryhtyä toimenpiteisiin 5–10 artiklassa tarkoitettuihin asiakirja-aineistoihin tai 19–22 artiklassa tarkoitettua tehoainetta koskevaan arviointikertomuksen luonnokseen sisältyvän tiedon perusteella kyseisen tehoaineen vetämiseksi markkinoilta tai kyseistä tehoainetta sisältävän kasvinsuojeluaineen käytön jyrkäksi rajoittamiseksi, on ilmoitettava asiasta mahdollisimman pian komissiolle, elintarviketurvallisuusviranomaiselle, muille jäsenvaltioille ja ilmoittajille ja esitettävä perusteet aiotulle toimenpiteelle.\nEdistymistä käsittelevä välikertomus\nKaikkien jäsenvaltioiden on toimitettava komissiolle ja elintarviketurvallisuusviranomaiselle kertomus edistymisestään esittelemiensä tehoaineiden arvioinnissa. Kertomus on toimitettava\n30 päivään marraskuuta 2005 mennessä liitteessä I olevassa A osassa lueteltujen tehoaineiden osalta;\n30 päivään marraskuuta 2006 mennessä liitteessä I olevassa B–G osassa lueteltujen tehoaineiden osalta.\n1. Jäsenvaltiot voivat luoda liitteessä I lueteltujen tehoaineiden osalta järjestelmän, jossa ilmoittajat velvoitetaan suorittamaan maksu tai palkkio asiakirja-aineistojen hallinnollisesta käsittelystä ja arvioinnista.\nMaksuista tai palkkioista saadut tulot on käytettävä yksinomaan niiden kustannusten rahoittamiseen, joita esittelevälle jäsenvaltiolle on tosiasiallisesti aiheutunut, tai jäsenvaltioiden 15–24 artiklan mukaisista velvollisuuksista johtuvien yleisten toimien rahoittamiseen.\n2. Jäsenvaltioiden on vahvistettava 1 kohdassa tarkoitetun maksun tai palkkion määrä selkeästi siten, että se ei ylitä asiakirja-aineiston tutkimisen ja hallinnollisen käsittelyn tai niiden yleisten toimien todellisia kustannuksia, jotka johtuvat jäsenvaltioiden 15–24 artiklasta johtuvista velvollisuuksista.\nJäsenvaltiot voivat kuitenkin vahvistaa kiinteiden maksujen asteikon, jossa kokonaiskorvauksen laskeminen perustuu keskimääräisiin kustannuksiin.\n3. Maksu tai palkkio on suoritettava liitteessä IV lueteltujen kunkin jäsenvaltion viranomaisten vahvistaman menettelyn mukaisesti.\nMuut maksut, verot, korvaukset tai palkkiot\nTämän direktiivin 30 artiklan säännöksillä ei ole vaikutusta jäsenvaltioiden oikeuksiin periä nyt tai tulevaisuudessa yhteisön lainsäädännön sallimissa rajoissa muita maksuja, veroja, korvauksia tai palkkioita, jotka koskevat tehoaineiden ja kasvinsuojeluaineiden lupamenettelyä, markkinoille saattamista, käyttöä ja valvontaa, kuin mainitussa artiklassa säädetyn maksun tai palkkion.\nVÄLIAIKAISET JA LOPULLISET SÄÄNNÖKSET\nKomissio voi tarvittaessa ryhtyä yksittäistapauksissa asianmukaisiin väliaikaisiin toimenpiteisiin, joista säädetään direktiivin 91/414/ETY 8 artiklan 2 kohdan kolmannessa alakohdassa, niiden käyttötarkoitusten osalta, joista on toimitettu teknistä lisänäyttöä, joka osoittaa, että tehoaineen edelleenkäytölle on olennainen tarve ja että tehokasta vaihtoehtoa ei ole.\n(1) EYVL 230, 19.8.1991, s. 1, Direktiivi sellaisena kuin se on viimeksi muutettuna komission direktiivillä 2004/99/EY (EUVL L 309, 6.10.2004, s. 6).\n(2) EYVL L 366, 15.12.1992, s. 10, Asetus sellaisena kuin se on viimeksi muutettuna asetuksella (EY) N:o 2266/2000 (EYVL L 259, 13.10.2000, s. 27).\n(3) EYVL L 55, 29.2.2000, s. 25, Asetus sellaisena kuin se on viimeksi muutettuna asetuksella (EY) N:o 1044/2003 (EUVL L 151, 19.6.2003, s. 32).\n(4) EYVL L 224, 21.8.2002, s. 23, Asetus sellaisena kuin se on muutettuna asetuksella (EY) N:o 1744/2004 (EYVL L 311, 8.10.2004, s. 23).\n(5) EYVL L 168, 27.6.2002, s. 14.\n(6) EYVL L 33, 8.2.1979, s. 36, Direktiivi sellaisena kuin se on viimeksi muutettuna direktiivillä (EY) N:o 850/2004 (EUVL L 158, 30.4.2004, s. 7).\n(7) EYVL L 31, 1.2.2002, s. 1, Asetus sellaisena kuin se on viimeksi muutettuna asetuksella (EY) N:o 1642/2003 (EUVL L 245, 29.9.2003, s. 4).\n(9) EYVL L 123, 24.4.1998, s. 1, Direktiivi sellaisena kuin se on muutettuna asetuksella (EY) N:o 1882/2003 (EUVL L 284, 31.10.2003, s. 1).\nLuettelo tehoaineista (sarake A), esittelijöinä toimivista jäsenvaltioista (sarake B) ja ilmoittajista (kooditunniste) (sarake C) (1)\nRasvahapot / Dekanoiinihappo\nRasvahapot / Rasvahapon metylesteri (CAS 85566-26-3)\nRasvahapot / Rasvahapon kaliumsuola\nRasvahapot / Rasvahapon kaliumsuola (CAS 7740-09-7)\nRasvahapot / Rasvahapon kaliumsuola (CAS 10124-65-9)\nRasvahapot / Rasvahapon kaliumsuola (CAS 13429-27-1, 2624-31-9, 593-29-3, 143-18-0, 3414-89-9, 38660-45-6, 18080-76-7)\nRasvahapot / Rasvahapon kaliumsuola (CAS 18175-44-5, 143-18-0, 3414-89-9)\nRasvahapot / Rasvahapon kaliumsuola (CAS 61788-65-6)\nRasvahapot / Rasvahapon kaliumsuola (CAS 61790-44-1)\nRasvahapot / Rasvahapon kaliumsuola (CAS 61790-44-1, 70969-43-6)\nRasvahapot / Rasvahapon kaliumsuola (CAS 67701-09-1)\nRasvahapot / Kaliumsuola – dekanoiinihappo (CAS 334-48-5)\nRasvahapot / Kaliumsuola – kapryylihappo (CAS 124-07-2)\nRasvahapot/Kaliumsuola – lauriinihappo (CAS 143-07-7)\nRasvahapot/Kaliumsuola – öljyhappo (CAS 112-80-1)\nRasvahapot/Kaliumsuola – öljyhappo (CAS 112-80-1, 1310-58-3)\nRasvahapot/Kaliumsuola – öljyhappo (CAS 142-18-0)\nRasvahapot/Kaliumsuola – öljyhappo (CAS 143-18-0)\nRasvahapot/Kaliumsuola – mäntyrasvahappo (CAS 61790-12-3)\nRasvahapot/mäntyrasvahapot (CAS 61790-12-3)\nRasvahapot/Kaliumsuola luontaisista rasvahapoista\n(ks. myös ryhmä 6.2)\nPÄÄESITTELIJÄ: YHDISTYNYT KUNINGASKUNTA\n(ks. myös ryhmä 6.1)\nSitrusuute, ilmoitettu bakterisidinä\nMimosa Tenuiflora -uute\nKasviöljyt / Eteerinen öljy (Eugenoli)\nPunatammiuute, prickly pear -kaktuksen uute, tuoksusumakkiuute, red mangrove -uute\nIlmoitettu insektisidinä / desinfiointiaineena\nRasva-alkoholit / Alifaattiset alkoholit\nParaffiiniöljy / (CAS 64741-88-4)\nParaffiiniöljy / (CAS 64741-89-5)\nParaffiiniöljy / (CAS 64741-97-5)\nParaffiiniöljy / (CAS 64742-46-7)\nParaffiiniöljy / (CAS 64742-54-7)\nParaffiiniöljy / (CAS 64742-55-8 / 64742-54-7)\nParaffiiniöljy / (CAS 64742-55-8)\nParaffiiniöljy / (CAS 64742-65-0)\nParaffiiniöljy / (CAS 72623-86-0)\nParaffiiniöljy / (CAS 8012-95-1)\nParaffiiniöljy / (CAS 8042-47-5)\nParaffiiniöljy / (CAS 97862-82-3)\nPaloöljyt / (CAS 64742-55-8/64742-57-7)\nPaloöljyt / (CAS 74869-22-0)\nPaloöljyt / (CAS 92062-35-6)\nIlmoitettu karkotteena (ks. myös ryhmä 2.2)\nStyreenin ja akryyliamidin polymeeri\nHajukarkottimet, eläin- tai kasviperäiset / Verijauho\nHajukarkottimet, eläin- tai kasviperäiset / Eteeriset öljyt\nMakukarkotin, kasvi- tai eläinperäinen / elintarvikekäyttöön soveltuva uute / fosforihappo ja kalajauho\nIlmoitettu houkuttimena (ks. myös ryhmä 3)\nHajukarkottimet, eläin- tai kasviperäiset / Rasvahapot, kalaöljy\nHajukarkottimet, eläin- tai kasviperäiset / Kalaöljy\nHajukarkottimet, eläin- tai kasviperäiset / Lampaanrasva\nHajukarkottimet, eläin- tai kasviperäiset / Mäntyöljy (CAS 8016-81-7)\nHajukarkottimet, eläin- tai kasviperäiset / Raaka mäntyöljy (CAS 93571-80-3)\nHajukarkottimet, eläin- tai kasviperäiset / Mäntyöljy\n(ks. myös ryhmä 1)\n(Tšekki, Puola ja Italia katsotaan esitteleviksi jäsenvaltioiksi, koska niillä on 16 artiklan mukaisesti velvollisuus tehdä arviointia koskevaa yhteistyötä Itävallan kanssa)\n(E/Z)-9-dodekenyyliasetaatti; (E/Z)-9-dodeken-1-oli; (Z)-11-tetradeken-1-yyliasetaatti\n(Z)-9-heksadekenaali; (Z)-11-heksadekenaali; (Z)-13-oktadekenaali\n(8E, 10E) – 8,10-dodekadien-1-yyliasetaatti\n(E) – 9-dodeken-1-yyliasetaatti\n(E) – 8-dodeken-1-yyliasetaatti\n2-etyyli-1,6-dioksaspiro (4,4) nonaani (kalkograani)\n2-etyyli-1,6-dioksaspiro (4,4) nonaani\nPÄÄESITTELIJÄT: ALANKOMAAT, RUOTSI\nCydia pomonella granulosis -virus\nNeodiprion sertifer nuclear polyhedrosis -virus\nTervahappo, korkealla kiehuva (HBTA)\nKuparikompleksi: 8-hydroksikinoliini ja salisyylihappo\n(1) Tehoaineet, joiden kohdalle ei ole merkitty ilmoittajaa sarakkeeseen C, ovat tämän asetuksen 1 artiklan 1 kohdan b alakohdassa tarkoitettuja aineita.\nIlmoittajien kooditunnisteiden, nimien ja osoitteiden luettelo\nJäsenvaltioiden koordinointiviranomainen (lisätietoja saatavilla seuraavalta www-sivulta: http://www.europa.eu.int/comm/food/fs/ph_ps/pro/index_en.htm)\nJäsenvaltioiden elimet, joilta saa lisätietoa 30 artiklassa tarkoitettujen maksujen suorittamisesta ja joille maksut suoritetaan\nUusien jäsenvaltioiden tuottajilta edellytetyt tiedot\nIlmoitus on tehtävä sekä paperi- että sähköpostimuodossa.\nAsetuksen (EY) N:o 1112/2002 2 artiklan b kohdassa määritelty tehoaineen valmistaja (nimi, osoite, tuotantolaitoksen sijainti).\nAsetuksen (EY) N:o 1112/2002 2 artiklan a kohdassa määritellyn tuottajan nimi ja osoite, mukaan luettuna ilmoituksesta ja tämän asetuksen mukaisista muista velvollisuuksista vastaavan (luonnollisen) henkilön nimi.\nTUNNISTAMISTA AUTTAVAT TIEDOT\nYleinen nimi (ehdotettu tai tarvittaessa ISO-hyväksytty), tarvittaessa mainittava erityisesti valmistajan tuottamat muunnokset, kuten suolat, esterit tai amiinit. Mikro-organismien osalta lajin ja tarvittaessa alalajin nimi.\nKemiallinen nimi (IUPAC- ja CAS-nimikkeistö) (tarvittaessa).\nCAS-, CIPAC- ja ETY-numerot (jos saatavilla).\nEmpiirinen ja rakennekaava, molekyylimassa (tarvittaessa).\nMuut tiedot, jotka katsotaan tunnistamisen kannalta tarpeellisiksi, esimerkiksi valmistus-/uuttamismenetelmä tai niiden materiaalien alkuperä, joista aine on valmistettu.\nTehoaineen puhtauserittely g/kg tai g/l (tapauksen mukaan).\nJokaisen jäsenvaltion osalta on esitettävä luettelo viljelykasveista/käyttötarkoituksista, joiden osalta tehoainetta sisältävät kasvinsuojeluaineet ovat tällä hetkellä sallittuja tai käytössä.\nIlmoittaja sitoutuu toimittamaan nimetyn esittelevän jäsenvaltion nimetylle koordinointiviranomaiselle asiakirja-aineistot asetuksen (EY) N:o 2229/2004 12 artiklassa säädetyissä määräajoissa.\nIlmoittaja vakuuttaa olevansa tietoinen siitä, että jäsenvaltiot perivät häneltä maksun täydellistä asiakirja-aineistoa jätettäessä.\nIlmoittaja vahvistaa edellä annetut tiedot totuudenmukaisiksi ja oikeiksi.\nIlmoittaja vakuuttaa, että ilmoitukseen liitetään tarpeen vaatiessa valmistajan antama lupa toimia valmistajan yksinomaisena edustajana tämän asetuksen noudattamiseksi.\nAllekirjoitus (1.1 kohdassa mainitun valmistajan toimivaltainen edustaja).\nKOMISSION ASETUS (EY) N:o 2230/2004,\nEuroopan parlamentin ja neuvoston asetuksen (EY) N:o 178/2002 soveltamista koskevista yksityiskohtaisista säännöistä Euroopan elintarviketurvallisuusviranomaisen tehtäviin liittyvillä aloilla toimivien elinten verkoston osalta\nottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 36 artiklan 3 kohdan,\nVerkostotoiminta Euroopan elintarviketurvallisuusviranomaisen (jäljempänä ’viranomainen’) ja viranomaisen tehtäviin liittyvillä aloilla toimivien jäsenvaltioiden elinten välillä on yksi viranomaisen toiminnan perusperiaatteista. Tehokkuuden varmistamiseksi onkin säädettävä tämän, asetuksen (EY) N:o 178/2002 36 artiklan 1 ja 2 kohdassa tarkoitetun toimintaperiaatteen täytäntöönpanosta.\nTietyt jäsenvaltioiden elimet hoitavat kansallisella tasolla tehtäviä, jotka ovat samankaltaisia kuin viranomaisen tehtävät. Verkoston toiminnalla on tuettava tieteellisen yhteistyön puitteita, joiden kautta voidaan jakaa tietoa ja kokemusta, tunnistaa yhteisiä tehtäviä ja optimoida voimavarojen ja asiantuntemuksen käyttöä. Lisäksi on tärkeää helpottaa näiden elinten keräämien, elintarvikkeiden ja rehujen turvallisuutta koskevien tietojen kokoamista yhteen yhteisön tasolla.\nKun otetaan huomioon, että näiden elinten on määrä vastata tietyistä tehtävistä, joilla pyritään tukemaan viranomaista sen yleisissä, asetuksella (EY) N:o 178/2002 määritetyissä toiminnoissa, on olennaisen tärkeää, että jäsenvaltiot nimeävät nämä elimet teknistä ja tieteellistä pätevyyttä, tehokkuutta ja riippumattomuutta koskevilla perusteilla.\nJäsenvaltioiden on osoitettava viranomaiselle, että vaadittuja perusteita on noudatettu, jolloin elimet voidaan sisällyttää viranomaisen johtokunnan laatimaan toimivaltaisten elinten luetteloon.\nVerkoston toiminnan helpottamiseksi jäsenvaltioiden on myös ilmoitettava nimettyjen toimivaltaisten elinten erityisalat. Kun viranomainen laatii Euroopan parlamentin ja neuvoston asetuksen (EY) N:o 1829/2003 (2) mukaista lausuntoa muuntogeenisiä elintarvikkeita tai rehuja koskevasta lupahakemuksesta, se voi lisäksi asetuksen (EY) N:o 178/2002 36 artiklan mukaisesti pyytää elintarvikkeiden tai rehujen arvioinnin alalla toimivaltaista jäsenvaltion elintä tekemään arvion elintarvikkeen tai rehun turvallisuudesta.\nOn tärkeää, että neuvoa-antava ryhmä voi asetuksen (EY) N:o 178/2002 27 artiklan 4 kohdan c alakohdan mukaisesti varmistaa tiiviin yhteistyön viranomaisen ja jäsenvaltioiden toimivaltaisten elinten välillä ja edistää viranomaisen tehtäviin liittyvillä aloilla toimivien jäsenvaltioiden elinten verkostotoimintaa.\nTehtävillä, jotka viranomainen antaa luetteloon sisältyvien toimivaltaisten elinten hoidettavaksi, on pyrittävä auttamaan viranomaista toiminnassaan tieteellisen ja teknisen tuen tarjoamiseksi yhteisön politiikan ja lainsäädännön käyttöön; tämä ei kuitenkaan rajoita viranomaisen vastuuta sille asetuksen (EY) N:o 178/2002 nojalla kuuluvien tehtävien suorittamisesta.\nRahoitustuen myöntämisperusteiden avulla on varmistettava, että rahoituksella edistetään tehokkaasti ja taloudellisesti viranomaisen tehtävien suorittamista ja yhteisön toiminnan painopisteitä kyseisten alojen tieteellisen ja teknisen tuen osalta.\nOn tärkeää taata yleisesti se, että verkoston jäseninä olevat elimet suorittavat viranomaisen niiden hoidettaviksi antamat tehtävät tieteellisesti ja teknisesti korkeatasoisella tavalla, myös määräaikojen osalta tehokkaasti sekä riippumattomasti. Viranomainen on kuitenkin vastuussa tehtävien osoittamisesta toimivaltaisille elimille sekä näiden tehtävien seurannasta.\nJäsenvaltioiden nimeämät toimivaltaiset elimet\n1. Jäsenvaltiot nimeävät asetuksen (EY) N:o 178/2002 36 artiklan 2 kohdan mukaisesti toimivaltaiset elimet, joiden on täytettävä seuraavat vaatimukset:\nne suorittavat Euroopan elintarviketurvallisuusviranomaisen (jäljempänä ’viranomainen’) tehtäviin liittyvillä aloilla, ja erityisesti välittömästi tai välillisesti elintarvikkeiden ja rehujen turvallisuuteen vaikuttavilla aloilla, tieteellisiä ja teknisiä tukitehtäviä; erityisesti riskien tunnistamiseen ja riskeille altistumiseen liittyvien tietojen keruuta ja analysointia, riskien arviointia, elintarvikkeiden tai rehujen turvallisuuden arviointia, tieteellisiä tai teknisiä tutkimuksia tai teknisen tai tieteellisen tuen antamista riskien hallinnasta vastaaville tahoille;\nne ovat oikeushenkilöitä, jotka pyrkivät yleishyödyllisiin tavoitteisin; niillä on organisaatiossaan käytössä menettelyt ja säännöt, joilla varmistetaan, että viranomaisen niille uskomat tehtävät suoritetaan riippumattomasti ja luotettavasti;\nniillä on korkeatasoinen ja tunnustettu tieteellinen tai tekninen osaaminen yhdellä tai useammalla viranomaisen tehtäviin liittyvällä alalla, erityisesti niillä, joilla on välitön tai välillinen vaikutus elintarvikkeiden ja rehujen turvallisuuteen;\nne kykenevät toimimaan verkostossa tämän asetuksen 3 artiklassa tarkoitettujen tieteellisten tehtävien piirissä ja/tai ne kykenevät tehokkaasti toteuttamaan tämän asetuksen 4 artiklassa mainitut tehtävät, joita viranomainen voi niiden hoidettaviksi antaa.\n2. Jäsenvaltioiden on toimitettava viranomaiselle nimeämiensä elinten nimet ja yhteystiedot sekä tiedot, joilla perustellaan näiden elinten yhdenmukaisuus edellä 1 kohdassa lueteltuihin perusteisiin nähden, ja tiedot aloista, joilta näillä elimillä on erityisosaamista; jäsenvaltioiden on toimitettava komissiolle kopiot näistä tiedoista. Jäsenvaltioiden on asetuksen (EY) N:o 1829/2003 6 artiklan 3 kohdan b alakohdan ja 18 artiklan 3 kohdan b alakohdan soveltamista varten erityisesti toimitettava muuntogeenisten elintarvikkeiden ja rehujen turvallisuuden arvioinnin alalla toimivaltaisten elinten nimet ja yhteystiedot.\nJos nimetty elin toimii osana verkostoa, tämä on mainittava ja verkoston toimintaehdot on kuvattava.\nJos kyseessä on nimetyn elimen tietty osa, joka kykenee toimimaan verkostossa tämän asetuksen 3 artiklassa tarkoitettujen tieteellisten tehtävien piirissä ja/tai kykenee tehokkaasti toteuttamaan tämän asetuksen 4 artiklassa mainitut tehtävät, joita viranomainen voi sen hoidettaviksi antaa, jäsenvaltioiden on ilmoitettava tästä.\n3. Jos nimetyt elimet eivät enää täytä edellä 1 kohdassa säädettyjä perusteita, jäsenvaltioiden on peruutettava nimeäminen, ilmoitettava tästä välittömästi viranomaiselle ja toimitettava viranomaiselle tähän liittyvä asiakirja-aineisto; jäsenvaltioiden on toimitettava komissiolle kopiot näistä tiedoista.\nJäsenvaltioiden on säännöllisesti ja vähintään kolmen (3) vuoden välein tarkistettava nimettyjen elinten luettelo.\nLuettelon laatiminen toimivaltaisista elimistä\n1. Viranomaisen on varmistettava, että jäsenvaltioiden nimeämät elimet täyttävät edellä 1 artiklan 1 kohdassa luetellut edellytykset. Tarvittaessa jäsenvaltioille esitetään perusteltu pyyntö 1 artiklan 2 kohdassa tarkoitettujen tietojen täydentämiseksi.\n2. Viranomaisen johtokunta laatii toiminnanjohtajan ehdotuksesta ja edellä 1 kohdassa tarkoitetun tarkastelun pohjalta toimivaltaisten elinten luettelon, johon sisältyvät niiden erityisalat, erityisesti muuntogeenisten elintarvikkeiden ja rehujen turvallisuuden arvioinnin alalta.\n3. Edellä 2 kohdassa tarkoitettu luettelo (jäljempänä ’luettelo’) julkaistaan Euroopan unionin virallisen lehden C-sarjassa.\n4. Luetteloa päivitetään säännöllisesti viranomaisen toiminnanjohtajan ehdotuksesta ja ottaen huomioon jäsenvaltioiden tekemät nimeämisten tarkistukset tai uudet nimeämisehdotukset.\nViranomaisen ja luetteloon sisältyvien elinten välinen verkostotoiminta\n1. Viranomainen edistää verkostotoimintaa luetteloon sisältyvien elinten kanssa tieteellisen yhteistyön tukemiseksi viranomaisen toiminnan kannalta merkittävillä aloilla, ja erityisesti aloilla, joilla on välitön tai välillinen vaikutus elintarvikkeiden tai rehujen turvallisuuteen.\nViranomainen voi neuvoa-antavassa ryhmässä tehdyn työn pohjalta nimetä yleisesti kiinnostavia tieteellisiä toimia, jotka voidaan toteuttaa verkoston toimintana. Neuvoa-antavassa ryhmässä tehtävässä työssä on otettava huomioon luetteloon sisältyvien elinten ehdotukset.\nAsetuksen (EY) N:o 178/2002 27 artiklan 4 kohdan c alakohdan mukaisesti neuvoa-antava ryhmä osallistuu verkoston toimintaan.\n2. Komissio ja viranomainen toimivat yhteistyössä, jotta vältettäisiin päällekkäisyydet yhteisön tason nykyisen tieteellisen ja teknisen toiminnan kanssa.\nTehtävät, jotka voidaan antaa luetteloon kuuluville elimille\n1. Viranomainen voi antaa yhden tai useamman luettelossa olevan elimen hoidettavaksi niiden suostumuksella tehtäviä, jotka tarjoavat viranomaiselle tieteellistä tai teknistä tukea, sanotun kuitenkaan rajoittamatta viranomaiselle asetuksen (EY) N:o 178/2002 nojalla kuuluvan toiminta-ajatuksen ja tehtävien toteuttamista.\n2. Neuvoa-antava ryhmä pyrkii varmistamaan, että ne tehtävät, joita viranomainen tarjoaa luettelossa oleville elimille, vastaavat hyvin näiden elinten mahdollisuuksia ottaa vastaan kyseiset tehtävät. Tämän vuoksi toiminnanjohtajan on annettava kaikki tarvittavat tiedot neuvoa-antavan ryhmän käyttöön.\n3. Luettelossa oleville elimille, jotka voivat työskennellä yksin tai yhteistyössä, voidaan antaa tehtäviä\njoiden ansioista voidaan levittää hyviä toimintatapoja ja kehittää menetelmiä, jotka koskevat tieteellisten ja teknisten tietojen keruuta ja analysointia, erityisesti tällaisten tietojen vertailukelpoisuuden kehittämiseksi ja niiden kokoamiseksi yhteisön tasolla,\njoilla pyritään keräämään ja analysoimaan yhteiseen painopistekysymykseen liittyviä erityistietoja, erityisesti viranomaisen työohjelmiin kirjattujen yhteisön painopisteiden osalta tai silloin, kun komissio pyytää kiireellisesti viranomaisen tieteellistä apua, erityisesti edellä mainitun asetuksen (EY) N:o 178/2002 55 artiklassa tarkoitetun kriisinhallinnan yleissuunnitelman yhteydessä,\njoilla pyritään keräämään ja analysoimaan tietoja, joiden avulla voidaan tukea viranomaisen tekemää riskien arviointia, yhteisön lainsäädäntöön liittyvät ihmisten ravitsemusta koskevat arviointitehtävät mukaan luettuina, erityisesti silloin, kun kootaan ja/tai käsitellään saatavilla olevaa tieteellistä tietoa, joka koskee ainetta, käsittelyä, elintarviketta, rehua, valmistetta, organismia tai vierasta ainetta, johon mahdollisesti liittyy terveysriski, sekä silloin, kun kootaan ja/tai analysoidaan tietoja jäsenvaltioiden väestön alistumisesta elintarvikkeeseen tai rehuun liittyvälle terveysriskille,\njoilla pyritään tuottamaan tieteellistä tietoa tai julkaisuja, jotka edistävät viranomaisen vastuualueeseen, yhteisön lainsäädäntöön liittyvät ihmisten ravitsemusta koskevat arviointitehtävät mukaan luettuina, kuuluvien riskien arviointia; tämäntyyppisten tehtävien on vastattava tarkoin määriteltyjä ongelmia, jotka on tunnistettu viranomaisen tekemän työn yhteydessä, esimerkiksi työryhmissä tai pysyvissä komiteoissa, eikä niillä saa luoda päällekkäisyyksiä yhteisön tutkimushankkeiden tai niiden tietojen tai tulosten kanssa, joiden toimittamisesta alan yritykset ovat vastuussa, erityisesti lupamenettelyiden yhteydessä,\njoilla pyritään toteuttamaan viranomaisen tieteellisten lausuntojen valmistelutöitä, lupahakemusten arviointiin liittyvät valmistelutyöt mukaan luettuina,\njoilla pyritään toteuttamaan valmistelutöitä riskinarviointimenetelmien yhdenmukaistamiseksi,\njoilla jaetaan yhteisesti kiinnostavia tietoja, esimerkiksi tietopankkien perustaminen,\njoita tarkoitetaan edellä mainitun asetuksen (EY) N:o 1829/2003 6 artiklan 3 kohdan b alakohdassa ja 18 artiklan 3 kohdan b alakohdassa.\n1. Viranomainen voi tehdä päätöksen rahoitustuen myöntämisestä luettelossa oleville elimille annettuja tehtäviä varten, jos kyseiset tehtävät ovat erityisen merkittäviä viranomaisen omien tehtävien suorittamisen kannalta tai jos komissio on pyytänyt kiireellisesti viranomaisen apua kriisitilanteessa.\nYhdenmukaistetut laatukriteerit ja suoritusehdot\n1. Viranomainen määrittää komissiota kuultuaan yhdenmukaistetut laatukriteerit niiden tehtävien suorittamista varten, jotka se antaa luettelossa oleville elimille, ja näihin kriteereihin sisältyvät erityisesti\nkriteerit, joilla varmistetaan tehtävien suorittaminen tieteellisesti ja teknisesti korkeatasoisella tavalla, erityisesti tehtävästä vastaavan henkilöstön tieteellisen ja/tai teknisen pätevyyden osalta;\nkriteerit, jotka koskevat tehtävien suorittamiseen mahdollisesti osoitettavia resursseja ja varoja, ja erityisesti niitä, joiden ansiosta tehtävä voidaan suorittaa annetussa määräajassa;\nkriteerit, jotka liittyvät sellaisiin käytössä oleviin sääntöihin ja menettelyihin, joiden ansiosta tietyn tehtäväryhmän osalta voidaan varmistaa tehtävien riippumaton ja luotettava suorittaminen sekä luottamuksellisuuden kunnioittaminen.\n2. Luettelossa oleville elimille annettavien tehtävien suorittamista koskevat tarkat ehdot määritellään viranomaisen ja kunkin elimen välisessä erityissopimuksessa.\nViranomaisen on valvottava, että tehtävät, jotka se antaa luettelossa oleville elimille, suoritetaan asianmukaisesti. Viranomaisen on toteutettava kaikki tarvittavat toimenpiteet varmistaakseen, että 6 artiklassa tarkoitettuja kriteerejä ja ehtoja noudatetaan. Jos mainittuja kriteerejä ja ehtoja ei noudateta, viranomaisen on sovellettava korjaavia toimenpiteitä. Viranomainen voi tarvittaessa vaihtaa tehtävästä vastaavan elimen toiseen.\nJos tehtäviin on myönnetty tukea, sovelletaan viranomaisen varainhoitoasetuksessa ja sen soveltamissäännössä säädettyjä seuraamuksia.\nKOMISSION ASETUS (EY) N:o 2231/2004,\ntiettyjen Kiinan kansantasavallasta peräisin olevien rengaskirjamekanismien tuonnissa neuvoston asetuksella (EY) N:o 119/97 käyttöön otettujen polkumyyntitoimenpiteiden mahdollista kiertämistä tiettyjen rengaskirjamekanismien tuonnilla Thaimaasta, riippumatta siitä, onko niiden alkuperämaaksi ilmoitettu Thaimaa, koskevan tutkimuksen päättämisestä ja kyseisen tuonnin asetuksen (EY) N:o 844/2004 mukaisesti tapahtuvan kirjaamisen lopettamisesta\nottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 13 artiklan,\nNeuvosto otti asetuksella (EY) N:o 119/97 (2), jäljempänä ’alkuperäinen asetus’, käyttöön 32,5–39,4 prosentin suuruiset lopulliset polkumyyntitullit tiettyjen Kiinan kansantasavallasta peräisin olevien rengaskirjamekanismien, jäljempänä ’mekanismit’ tai ’rengasmekanismit’, tuonnissa yhteisöön. Näitä tulleja sovellettiin muihin kuin 17- tai 23-renkaisiin mekanismeihin; 17- ja 23-renkaisiin mekanismeihin puolestaan sovellettiin vähimmäistuontihinnan (325 euroa 1 000:a kappaletta kohti) ja vapaasti yhteisön rajalla tullaamattomana -hinnan erotusta vastaavaa tullia aina, kun jälkimmäinen hinta oli vähimmäistuontihintaa alempi.\nNeuvosto muutti ja korotti edellä mainittuja, tiettyihin muihin kuin 17- tai 23-renkaisiin mekanismeihin sovellettavia tulleja perusasetuksen 12 artiklan mukaisen tutkimuksen perusteella asetuksella (EY) N:o 2100/2000. Nämä muutetut tullit olivat suuruudeltaan 51,2–78,8 prosenttia.\nVoimassa olevien polkumyyntitoimenpiteiden voimassaoloaikaa jatkettiin neljällä vuodella neuvoston asetuksella (EY) N:o 2074/2004 (3).\nHuhtikuun 29 päivänä 2004 komissio pani omasta aloitteestaan asetuksella (EY) N:o 844/2004 (4), jäljempänä ’vireillepanoasetus’, vireille perusasetuksen 13 artiklan 3 kohdan mukaisen tutkimuksen, joka koski tiettyjen Kiinan kansantasavallasta peräisin olevien rengaskirjamekanismien tuonnissa neuvoston asetuksella (EY) N:o 119/97 käyttöön otettujen polkumyyntitoimenpiteiden mahdollista kiertämistä tiettyjen rengaskirjamekanismien tuonnilla Thaimaasta, riippumatta siitä, onko niiden alkuperämaaksi ilmoitettu Thaimaa, ja määräsi, että kyseinen tuonti on kirjattava. Komissiolla oli käytössään riittävä alustava näyttö siitä, että Kiinan kansantasavallasta peräisin olevien rengasmekanismien tuontia koskevien toimenpiteiden käyttöönoton jälkeen Kiinan kansantasavallasta ja Thaimaasta yhteisöön suuntautuvassa rengasmekanismien viennissä oli tapahtunut merkittävä rakenteellinen muutos. Tämän muutoksen kaupan rakenteessa väitettiin johtuvan siitä, että Kiinan kansantasavallasta peräisin olevia rengasmekanismeja kuljetetaan yhteisöön Thaimaan kautta. Lisäksi oli riittävästi alustavaa näyttöä siitä, että tiettyjen Kiinan kansantasavallasta peräisin olevien rengasmekanismien tuonnista kannettavien polkumyyntitullien korjaavat vaikutukset olivat heikentyneet sekä hintojen että määrien osalta ja että tuonti tapahtui polkumyynnillä suhteessa aiemmin määritettyihin normaaliarvoihin.\nTarkasteltavana olevan tuotteen muodostavat alkuperäisen asetuksen määritelmän mukaisesti tietyt rengaskirjamekanismit, jotka luokitellaan tällä hetkellä CN-koodiin ex 8305 10 00. Nämä rengasmekanismit koostuvat kahdesta suorakaiteen muotoisesta teräslevystä tai -langasta, joihin on kiinnitetty vähintään neljä teräslangasta tehtyä puolirengasta ja joita pitää yhdessä teräskuori. Ne voidaan avata joko vetämällä puolirenkaista tai rengasmekanismiin kiinnitetyn pienen teräksisen aukaisumekanismin avulla.\nKomissio ilmoitti tutkimuksen vireillepanosta virallisesti Kiinan kansantasavallan ja Thaimaan viranomaisille, thaimaalaisille ja kiinalaisille tuottajille/viejille ja komission tiedossa oleville yhteisön tuojille. Thaimaalaisille ja kiinalaisille tuottajille/viejille ja yhteisön tuojille lähetettiin kyselylomakkeet. Asianomaisille osapuolille annettiin tilaisuus esittää kantansa kirjallisesti ja pyytää saada tulla kuulluiksi vireillepanoasetuksessa asetetussa määräajassa. Komissiolla oli lisäksi tapaaminen Thaimaan viranomaisten edustajien kanssa.\nYksi thaimaalainen tuottaja/viejä ja siihen etuyhteydessä oleva kiinalainen vientiä harjoittava tuottaja palauttivat kyselylomakkeen kokonaan täytettynä, kun taas kaksi muuta kiinalaista vientiä harjoittavaa tuottajaa väittivät, että niillä ei ollut lainkaan tai erittäin vähän myyntiä Thaimaahan, mistä syystä ne eivät joko vastanneet kyselyyn lainkaan tai toimittivat riittämättömästi tietoja. Myös kolme yhteisön tuojaa vastasi kyselyyn. Komissio teki tarkastuskäyntejä seuraavien tuottajien/viejien toimitiloihin:\nThai Stationery Industry Co. Ltd, Thaimaa, jäljempänä ’TSI’,\nWah Hing Stationery Manufactory Limited, Hongkong, jäljempänä ’WHS’.\nTutkimusajanjakso käsitti 1 päivän tammikuuta 2003 ja 31 päivän joulukuuta 2003 välisen ajan. Tietoja kerättiin vuodesta 2000 tutkimusajanjakson loppuun sen selvittämiseksi, oliko kaupan rakenteessa tapahtunut muutoksia.\nC TUTKIMUKSEN TULOKSET\nTSI, joka on ainoa thaimaalainen rengasmekanismien viejä, perustettiin vuonna 1998 eli vuosi sen jälkeen, kun tiettyjen Kiinan kansantasavallasta peräisin olevien rengasmekanismien tuonnissa oli otettu käyttöön polkumyyntitullit. TSI on rengasmekanismeilla kauppaa käyvän ja Kiinan kansantasavallassa tuotantolaitoksen omistavan hongkongilaisen WHS-yrityksen tytäryhtiö. Eurostatin tietojen mukaan tutkimusajanjakson aikainen tuonti Thaimaasta yhteisöön muodostui kokonaisuudessaan TSI:n yhteisöön viemistä tuotteista. Koska päinvastaista näyttöä ei ollut, tämän perusteella pääteltiin, että TSI oli ainoa thaimaalainen rengasmekanismien viejä.\nTutkimus osoitti, että alkuvaiheessa, kun TSI oli juuri aloittanut toimintansa Thaimaassa, se pelkästään hoiti WHS:n kiinalaisesta tuotantolaitoksesta tuotujen rengasmekanismien osien kokoonpanon ja vei sitten valmiit rengasmekanismit yhteisöön.\nOn kuitenkin olemassa näyttöä siitä, että WHS siirsi vähitellen voimassa olevien polkumyyntitoimenpiteiden kohteena olevien rengasmekanismien koko tuotannon TSI-yritykseen. Se siirsi kiinalaisesta tuotantolaitoksesta Thaimaahan sekä työvoimaa että kaikki tarvittavat koneet, galvanointilaitteistot mukaan lukien. Vuonna 2002 TSI-yrityksellä oli jo kaikki rengasmekanismien tuotannossa tarvittavat koneet.\nMitään näyttöä ei myöskään ole siitä, että TSI olisi vielä tutkimusajanjakson aikana tuonut rengasmekanismien osia Kiinan kansantasavallasta.\nLisäksi todettiin, että TSI:n maahantuomien raaka-aineiden (toisin kuin osien) määrä oli riittävä yhteisöön tutkimusajanjakson aikana vietyjen rengasmekanismien tuottamiseksi. Kun TSI:n itse tuottamien rengasmekanismien määrä kasvoi, myös sen Thaimaahan tuomien raaka-aineiden määrä lisääntyi vuodesta 2000 vuoteen 2002 pysytellen sitten vakaana vuosina 2002 ja 2003. Vuoden 2004 kuuden ensimmäisen kuukauden aikana tuotuja raaka-aineita koskevat tiedot osoittavat lisäksi tuotannon pysyneen kyseisenä ajanjaksona vakaana vuoteen 2003 verrattuna.\nTutkimuksesta kävi ilmi, että TSI pystyi ainakin 1 päivästä tammikuuta 2003 eli tutkimusajanjakson alusta lukien tuottamaan itse yhteisöön viemänsä rengasmekanismit. Tästä syystä pääteltiin, että TSI-yritystä on pidettävä tiettyjen rengasmekanismien tosiasiallisena tuottajana. Näin ollen katsotaan, että rengasmekanismien kuljetusta yhteisöön Thaimaan kautta ei ole tapahtunut tutkimusajanjakson aikana.\nEdellä esitettyjen tulosten perusteella katsotaan myös, että tutkitut yritykset eivät täytä perusasetuksen 13 artiklan 2 kohdassa säädettyjä edellytyksiä, sillä TSI ei harjoita kokoonpanotoimintaa. Tämä päätelmä perustuu siihen, että perusasetuksen 13 artiklan 2 kohtaa pidetään kokoonpanotoimintaa koskevana erityissäännöksenä.\nEdellä esitettyjen päätelmien perusteella näyttää tarkoituksenmukaiselta päättää tämä toimenpiteiden kiertämistä koskeva tutkimus. Vireillepanoasetuksen mukaisesti aloitettu tiettyjen rengasmekanismien tuonnin kirjaaminen olisi tästä syystä lopetettava ja kyseinen asetus kumottava.\nAsianomaisia osapuolia kuultiin tästä toimenpide-ehdotuksesta, eivätkä ne esittäneet vastalauseita sen johdosta,\nPäätetään tutkimus, joka pantiin vireille Kiinan kansantasavallasta peräisin olevien rengaskirjamekanismien tuonnissa asetuksella (EY) N:o 119/97 käyttöön otettujen polkumyyntitoimenpiteiden mahdollista kiertämistä tiettyjen rengaskirjamekanismien tuonnilla Thaimaasta, riippumatta siitä, onko niiden alkuperämaaksi ilmoitettu Thaimaa, koskevan tutkimuksen vireille panemisesta ja kyseisen tuonnin kirjaamisvelvoitteesta annetulla asetuksella (EY) N:o 844/2004.\nTulliviranomaiset velvoitetaan lopettamaan asetuksen (EY) N:o 844/20042 artiklan mukaisesti tapahtuva tuonnin kirjaaminen.\nKumotaan asetus (EY) N:o 844/2004.\n(2) EYVL L 22, 24.1.1997, s. 1. Asetus sellaisena kuin se on muutettuna asetuksella (EY) N:o 2100/2000 (EYVL L 250, 5.10.2000, s. 1).\n(3) EYVL L 359, 4.12.2004, s. 11.\n(4) EUVL L 127, 29.4.2004, s. 67.\nKOMISSION ASETUS (EY) N:o 2232/2004,\nyhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I, II ja III muuttamisesta altrenogestin, beklometasoni-dipropionaatin, kloprostenolin, r-kloprostenolin, sorbitaaniseskvioleaatin ja toltratsuriilin osalta\nottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 ja 3 sekä 4 artiklan kolmannen kohdan,\nottaa huomioon eläinlääkekomitean valmistelemat Euroopan lääkeviraston lausunnot,\nTieteellisten tutkimusten ollessa kesken altrenogesti on lisätty tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa ja direktiivien 81/602/ETY, 88/146/ETY ja 88/299/ETY kumoamisesta 29 päivänä huhtikuuta 1996 annetun neuvoston direktiivin 96/22/EY (2) mukaisesti asetuksen (ETY) N:o 2377/90 liitteeseen III sikojen ja hevoseläinten osalta käytettäväksi ainoastaan jalostustarkoituksiin kunnes tieteelliset tutkimukset on saatettu päätökseen. Nämä tutkimukset on nyt saatettu päätökseen, ja altrenogesti olisi sen vuoksi lisättävä asetuksen (ETY) N:o 2377/90 liitteeseen I.\nBeklometasoni-dipropionaatti olisi lisättävä asetuksen (ETY) N:o 2377/90 liitteeseen II hevoseläinten osalta, mutta ainoastaan inhalaatiokäyttöön.\nKloprostenoli ja r-kloprostenoli on lisätty asetuksen (ETY) N:o 2377/90 liitteeseen II nautaeläinten, sikojen ja hevoseläinten osalta. Merkintä olisi laajennettava kattamaan myös vuohet.\nSorbitaaniseskvioleaatti on hyvin samankaltainen aine kuin sorbitaanitrioleaatti, joka sisältyy asetuksen (ETY) N:o 2377/90 liitteeseen II kaikkien elintarvikkeita tuottavien eläinten osalta. Muut sorbitaaniesterit on hyväksytty elintarvikelisäaineina elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetun Euroopan parlamentin ja neuvoston direktiivin 95/2/EY (3) mukaisesti, ja ne on sen vuoksi sisällytetty asetuksen (ETY) N:o 2377/90 liitteeseen II kaikkien elintarvikkeita tuottavien eläinten osalta. Kyseiset sorbitaaniesterit ovat sorbitaanimonostearaatti (E491), sorbitaanitristearaatti (E492), sorbitaanimonolauraatti (E493), sorbitaanimono-oleaatti (E494) ja sorbitaanimonopalmitaatti (E495). Myös sorbitaaniseskvioleaatti olisi sen vuoksi lisättävä asetuksen (ETY) N:o 2377/90 liitteeseen II kaikkien elintarvikkeita tuottavien eläinten osalta.\nToltratsuriili on sisällytetty asetuksen (ETY) N:o 2377/90 liitteeseen I kanojen, kalkkunoiden ja sikojen osalta. Jotta tieteelliset tutkimukset käytön laajentamiseksi nautaeläimiin voitaisiin saattaa loppuun, toltratsuriili olisi lisättävä mainitun asetuksen liitteeseen III, mutta ei eläinten osalta, jotka tuottavat maitoa elintarvikkeeksi.\nSen vuoksi olisi muutettava asetusta (ETY) N:o 2377/90.\nOlisi vahvistettava riittävän pitkä määräaika ennen tämän asetuksen soveltamista, jotta jäsenvaltiot voisivat tehdä tarvittavat mukautukset markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (4) mukaisesti.\nSitä sovelletaan 22 päivästä helmikuuta 2005.\n(1) EYVL L 224, 18.8.1990, s. 1. Asetus sellaisena kuin se on viimeksi muutettuna komission asetuksella (EY) N:o 1875/2004 (EUVL L 326, 29.10.2004, s. 19).\n(2) EYVL L 125, 23.5.1996, s. 3. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2003/74/EY (EUVL L 262, 14.10.2003, s. 17).\n(3) EYVL L 61, 18.3.1995, s. 1. Direktiivi sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1).\n(4) EYVL L 311, 28.11.2001, s. 1. Direktiivi sellaisena kuin se on viimeksi muutettuna direktiivillä 2004/28/EY (EUVL L 136, 30.4.2004, s. 58).\nA. Lisätään seuraava(t) aine(et) asetuksen (ETY) N:o 2377/90 liitteeseen I.\n6. Lisääntymiseen vaikuttavat aineet\nB. Lisätään seuraava(t) aine(et) asetuksen (ETY) N:o 2377/90 liitteeseen II.\nKaikki elintarvikkeita tuottavat eläimet”\nC. Lisätään seuraava(t) aine(et) asetuksen (ETY) N:o 2377/90 liitteeseen III.\n2.4 Alkueläimiin vaikuttavat aineet\n(1) Ainoastaan jalostustarkoituksiin direktiivin 96/22/EY säännösten mukaisesti.\n(2) Ainoastaan inhalaatiokäyttöön.\n(3) Väliaikainen jäämän enimmäismäärä voimassa 1.7.2006 asti. Ei eläimille, jotka tuottavat maitoa elintarvikkeeksi.\nKOMISSION ASETUS (EY) N:o 2233/2004,\ntiettyjen rajoittavien toimenpiteiden käyttöönotosta entisen Jugoslavian alueen kansainvälisen rikostuomioistuimen toimeksiannon tehokkaan täytäntöönpanon tukemiseksi annetun asetuksen (EY) N:o 1763/2004 muuttamisesta toisen kerran\nKomissiolla on valtuudet muuttaa kyseistä liitettä ottaen huomioon entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP (2) täytäntöönpanosta tehdyt neuvoston päätökset. Kyseinen yhteisön kanta pannaan täytäntöön neuvoston päätöksellä 2004/900/YUTP (3). Sen vuoksi asetus (EY) N:o 1763/2004 olisi muutettava vastaavasti.\nTässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan viipymättä,\nKorvataan asetuksen (EY) N:o 1763/2004 liite I tämän asetuksen liitteen mukaisesti.\n(1) EUVL L 315, 14.10.2004, s. 14. Asetus sellaisena kuin se on viimeksi muutettuna asetuksella (EY) N:o 1965/2004 (EUVL L 339, 16.11.2004, s. 4).\n(3) Ks. tämän virallisen lehden sivu 108.\nSeuraavat henkilöt poistetaan asetuksen (EY) N:o 1763/2004 liitteestä I:\nBralo, Miroslav. Syntymäaika: 13.10.1967. Syntymäpaikka: Kratine, Vitezin kunta, Bosnia ja Hertsegovina. Kansalaisuus: Bosnia ja Hertsegovina.\nMilosevic, Dragomir. Syntymäaika: 4.2.1942. Syntymäpaikka: Murgas, Ubin kunta, Serbia ja Montenegro. Kansalaisuus: Bosnia ja Hertsegovina.\nKOMISSION ASETUS (EY) N:o 2234/2004,\nAsetuksen (EY) N:o 1051/2001 4 artiklassa tarkoitetuksi puuvillan, josta siemeniä ei ole poistettu, maailmanmarkkinahinnaksi vahvistetaan 16,508 EUR/100 kg.\nKOMISSION ASETUS (EY) N:o 2235/2004,\nPerustamissopimuksen liitteeseen I kuulumattomina tavaroina vietäviin tiettyihin sokerialan tuotteisiin sovellettavien tukien määrät 24 päivänä joulukuuta 2004\nKOMISSION DIREKTIIVI 2004/116/EY,\nneuvoston direktiivin 82/471/ETY liitteen muuttamisesta Candida guilliermondiin sisällyttämiseksi siihen\nottaa huomioon tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY (1) ja erityisesti sen 6 artiklan\nOn esitetty hakemus direktiivin 82/471/ETY liitteessä vahvistettuun tuoteryhmään ”1.2.1 Eläin- tai kasviperäisillä substraateilla tuotetut hiivat” kuuluvan kasviperäisellä substraatilla tuotetun Candida guilliermondiin hyväksymiseksi. Kyseessä on mikro-organismeja sisältävä tuote, joka perustuu soluihin, jotka jäävät jäljelle sen jälkeen, kun sitruunahappoa tuotetaan teollisesti käymisen tuloksena.\nEuroopan elintarviketurvallisuusviranomaiseen kuuluva eläinten rehuissa käytettäviä lisäaineita, tuotteita tai aineita käsittelevä tiedelautakunta antoi 7 päivänä kesäkuuta 2004 lausunnon tämän tuotteen käytöstä rehussa; lausunnon mukaan kasviperäisellä substraatilla (ruokosokerimelassi) tuotetun Candida guilliermondiin käyttö ei aiheuta vaaraa ihmisten tai eläinten terveydelle tai ympäristölle.\nKasviperäisellä substraatilla tuotetun Candida guilliermondiin hyväksymistä koskevan hakemuksen arviointi osoittaa, että tuote täyttää direktiivin 82/471/ETY 6 artiklan 2 kohdassa säädetyt vaatimukset silloin, kun kyseisen direktiivin liitteessä vahvistetut edellytykset täyttyvät.\nDirektiivi 82/471/ETY olisi sen vuoksi muutettava vastaavasti.\nMuutetaan direktiivin 82/471/EY liite tämän direktiivin liitteen mukaisesti.\n1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 2005. Niiden on toimitettava kirjallisina komissiolle nämä säännökset sekä kyseisiä säännösten ja tätä direktiiviä koskeva vastaavuustaulukko viipymättä.\n(1) EYVL 213, 21.7.1982, s. 8. Direktiivi sellaisena kuin se on viimeksi muutettuna komission direktiivillä 2003/104/EY (EUVL L 295, 13.11.2003, s. 83).\nKorvataan direktiivin 82/471/ETY liitteessä oleva tuoteryhmä 1.2.1 seuraavasti:\nTuotteelle ominainen koostumus\nEläin- tai kasviperäisillä substraateilla tuotetut hiivat\njotka on tuotettu 3 ja 4 sarakkeissa mainituilla mikro-organismeilla ja substraateilla\njoiden solut on tapettu\nKuiva-aine vähintään 16 %\ntehty 29. marraskuuta 2004,\nsäästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan sopimuksen allekirjoittamisesta Euroopan yhteisön ja Liechtensteinin ruhtinaskunnan välillä ja sen liitteenä olevan yhteisymmärryspöytäkirjan hyväksymisestä ja allekirjoittamisesta\nottaa huomioon Euroopan yhteisön perustamissopimuksen, ja erityisesti sen 94 artiklan yhdessä 300 artiklan 2 kohdan ensimmäisen alakohdan kanssa,\nNeuvosto valtuutti 16 päivänä lokakuuta 2001 komission neuvottelemaan Liechtensteinin ruhtinaskunnan kanssa sopimuksen, jolla voidaan varmistaa, että Liechtensteinin ruhtinaskunta ottaa käyttöön vastaavat toimenpiteet kuin millä Euroopan yhteisössä varmistetaan säästöistä korkoina saatujen tulojen tosiasiallinen verotus.\nNeuvottelujen tuloksena syntynyt sopimusteksti on neuvoston vahvistamien neuvotteluohjeiden mukainen. Tekstiin on liitetty Euroopan yhteisön ja sen jäsenvaltioiden sekä Liechtensteinin ruhtinaskunnan yhteisymmärryspöytäkirja.\nEdellyttäen, että myöhemmin tehdään päätös sopimuksen lopullisesta tekemisestä, on suotavaa allekirjoittaa molemmat 30 päivänä heinäkuuta 2004 parafoidut asiakirjat ja saada neuvostolta vahvistus yhteisymmärryspöytäkirjan hyväksynnästä,\nEdellyttäen, että myöhemmin tehdään päätös säästöjen tuottamien korkotulojen verotuksesta 3 päivänä kesäkuuta 2003 annetussa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan sopimuksen lopullisesta tekemisestä Euroopan yhteisön ja Liechtensteinin ruhtinaskunnan välillä, neuvoston puheenjohtaja oikeutetaan nimeämään henkilöt, joilla on valtuudet allekirjoittaa sopimus ja siihen liittyvä yhteisymmärryspöytäkirja sekä Euroopan yhteisön kirjeet, jotka on vaihdettava sopimuksen 21 artiklan 2 kohdan ja yhteisymmärryspöytäkirjan viimeisen alakohdan mukaisesti Euroopan yhteisön suostumuksen ilmaisemiseksi.\nSopimuksen ja yhteisymmärryspöytäkirjan tekstit ovat tämän sopimuksen liitteenä.\nEuroopan yhteisön ja Liechtensteinin ruhtinaskunnan välinen\nsäästöjen tuottamien korkotulojen verotuksesta annetussa direktiivissä 2003/48/EY säädettyjä toimenpiteitä vastaavista toimenpiteistä\nEUROOPAN YHTEISÖ, jäljempänä ’yhteisö’\nLIECHTENSTEININ RUHTINASKUNTA, jäljempänä ’Liechtenstein’\ntai ’sopimuspuoli’ tai ’sopimuspuolet’, jotka\nvahvistavat yhteisen halunsa kehittää edelleen yhteisön ja Liechtensteinin välisiä erityissuhteita,\nLiechtensteinilaisten maksuasiamiesten pidättämä lähdevero\n1. Korkotuloista, jotka Liechtensteinin alueelle sijoittautunut maksuasiamies maksaa jossakin Euroopan unionin jäsenvaltiossa, jäljempänä ’jäsenvaltio’, asuvalle 4 artiklassa tarkoitetulle tosiasialliselle edunsaajalle, pidätetään lähdevero, ottaen kuitenkin huomioon 2 artiklan määräykset. Lähdeveron suuruus on kolmen ensimmäisen vuoden aikana tämän sopimuksen soveltamisen alkamispäivästä alkaen 15 prosenttia, kolmen seuraavan vuoden aikana 20 prosenttia ja tämän jälkeen 35 prosenttia.\n2. Liechtensteinin on toteutettava tarvittavat toimenpiteet sen varmistamiseksi, että Liechtensteinin alueelle sijoittautuneet maksuasiamiehet suorittavat tarvittavat toimet tämän sopimuksen täytäntöönpanemiseksi, sekä annettava menettelyjä ja rangaistusseuraamuksia koskevat säännökset.\n1. Liechtenstein mahdollistaa menettelyn, jonka mukaan 4 artiklan määritelmän mukainen tosiasiallinen edunsaaja välttyy 1 artiklassa tarkoitetun lähdeveron pidätykseltä nimenomaisesti valtuuttamalla Liechtensteinissa toimivan maksuasiamiehensä ilmoittamaan maksetut kyseisen valtion toimivaltaiselle viranomaiselle. Valtuutuksen on koskettava kaikkia kyseisen maksuasiamiehen koronmaksuja tosiasialliselle edunsaajalle.\n2. Tosiasialliselta edunsaajalta nimenomaisen valtuutuksen saaneen maksuasiamiehen on ilmoitettava ainakin seuraavat tiedot:\ntosiasiallisen edunsaajan henkilöllisyys ja asuinpaikka 5 artiklan mukaisesti määritettynä;\ntosiasiallisen edunsaajan tilinumero tai, jos sellaista ei ole, koron perusteena olevan velkasitoumuksen tunnistetiedot; ja\nkoronmaksun määrä 3 artiklan mukaisesti laskettuna.\n3. Liechtensteinin toimivaltainen viranomainen ilmoittaa 2 kohdassa tarkoitetut tiedot tosiasiallisen edunsaajan asuinjäsenvaltion toimivaltaiselle viranomaiselle. Tiedot on ilmoitettava ilman erillistä pyyntöä ja vähintään kerran vuodessa kuuden kuukauden kuluessa Liechtensteinin verovuoden päättymisestä kaikkien kyseisen vuoden aikana maksettujen korkojen osalta.\n4. Jos tosiasiallinen edunsaaja valitsee tämän vapaaehtoisen tietojen ilmoittamisen menettelyn tai muulla tavoin ilmoittaa liechtensteinilaiselta maksuasiamieheltä saamansa korkotulot oman asuinjäsenvaltionsa veroviranomaisille, kyseiset korkotulot verotetaan siinä jäsenvaltiossa samoilla verokannoilla kuin mitä sovelletaan kyseisestä valtiosta saatuihin tuloihin.\n1. Maksuasiamies pidättää lähdeveron 1 artiklan 1 kohdan mukaisesti seuraavasti:\nmikäli koron maksu on tapahtunut 7 artiklan 1 kohdan a alakohdan mukaisesti: maksetun tai tilille kirjatun koron koko määrästä;\nmikäli koron maksu on tapahtunut 7 artiklan 1 kohdan b tai d alakohdan mukaisesti: kyseisessä alakohdassa tarkoitetun koron tai tulon määrästä;\nmikäli koron maksu on tapahtunut 7 artiklan 1 kohdan c alakohdan mukaisesti: kyseisessä alakohdassa tarkoitetun koron määrästä.\n2. Edellä 1 kohtaa sovellettaessa lähdeveroa pienennetään suhteessa siihen aikaan, jonka velkasitoumus on ollut tosiasiallisella edunsaajalla. Jos maksuasiamies ei kykene määrittämään tätä aikaa käytettävissään olevien tietojen perusteella, maksuasiamies katsoo, että velkasitoumus on ollut tosiasiallisella edunsaajalla sitoumuksen koko olemassaolon ajan, ellei edunsaaja esitä näyttöä hankintapäivästä.\n3. Samasta korkotulosta tässä sopimuksessa edellytetyn lähdeveron lisäksi perittävät muut verot ja pidätykset hyvitetään tämän artiklan mukaista lähdeveron määrää laskettaessa. Hyvitykseen sisältyy erityisesti 4 prosentin suuruinen Liechtenstein Couponsteuer.\n1. Tässä sopimuksessa ’tosiasiallisella edunsaajalla’ tarkoitetaan luonnollista henkilöä, jolle tai jonka hyväksi maksetaan korkoja, ellei henkilö voi osoittaa, että korkoja ei maksettu hänelle itselleen tai hänen omaksi hyväkseen. Luonnollista henkilöä ei katsota tosiasialliseksi edunsaajaksi, jos hän\ntoimii 6 artiklassa tarkoitettuna maksuasiamiehenä, tai


=== '''''Vaihe 10: Maalaaminen''''' === Maalaamisen voi suorittaa monilla eri tavoin. Laajemmin palaan tähän aiheeseen erillisessä artikkelissa. Tässä artikkelissa esittelen vain muutaman eri tekniikan ja niiden hyvät ja huonot puolet. Itse käytän maaliruiskua (Badger) ja suosittelen sitä kaikille. Vaikka hinta tuntuu alkuun kalliilta, on se siltikin halvempi ostaa heti kuin kokeilla ensin monta eri tekniikka- ja maalivaihtoehtoa ja vasta sitten ostaa ruisku. Maaleista suosittelen lähes yksinomaan [[CAB]]-maaleja. Seuraavaksi luettelomuodossa maalaustekniikoita hyvine ja huonoine puolineen: '''Maaliruisku''' [[Kuva:kuva23.jpg]] ''Badgerin malliston perusruiskuilla työ onnistuu tarpeeksi hyvin'' Yleistä: Maaliruisku on se, millä kaikki alan ”gurut” vaappunsa maalaavat. Ruiskuja on saatavilla useissa eri hintaluokissa, mutta laatukin on vaihteleva. Halvoillakin laaturuiskuilla saa ihan hyvää jälkeä, joten ei ole mitään järkeä lähteä ostamaan ensimmäiseksi ruiskuksi sitä kalleinta ja hienointa. Badgerin ruiskut ovat ainakin laadukkaita ja niissäkin on edullisia vaihtoehtoja saatavilla. Maaliruiskun paras puoli on ehdottomasti paras jälki, mitä millään maalaustekniikalla saa aikaan. Ruiskussa voi käyttää lukuisia eri maaleja ja maaleista voi sekoitella haluamiaan sävyjä erittäin nopeasti ja helposti. Maaliruiskulle tarvitset paineilmanlähteen. Itse olen maalannut vaappuni ottamalla paineet autonrenkaasta. Erillisiä paineilmapulloja on myös myytävänä, mutta ne ovat kalliita. Pöytäkompressoreiden hinnat vaihtelevat 80-200€ välillä, mutta jos tilaa on niin kannattaa ostaa ilmasäiliöllinen kompressori vaikkapa autotallin nurkkaan asustelemaan, sillä kun on muutakin käyttöä. Näppärät rakentelevat itse jääkaappikompuroita tai muita virityksiään. Maaleja voi valita omien mieltymystensä mukaan. Itse käytän [[CAB]]-maaleja, koska ne eivät reagoi CAB-lakan kanssa mitenkään. CABien huono puoli on haju, mutta hajuttomia vesiohenteisia maalejakin on tarjolla ([[Deca]]lack, [[Createx]]). Suosittua on myös käyttää automaalaamoilta ylijääneitä maalijämiä, joita saa joskus jopa varsin edullisesti. [[CAB]]-maaleja on tarjolla lukuisia erilaisia (coat, color, effect), joista jokaisella on omat käyttöalueensa. Vaatimattomasti sanon, että jokaista niistä tarvitsee maalaamiseen. Kaikkia ei tarvitse ostaa kerralla, mutta ennemmin tai myöhemmin huomaa omistavansa kaikki värit. Maaleista ja niiden hyvistä ja huonoista puolista kirjoitan enemmän erillisessä artikkelissa. [[Kuva:kuva24.jpg]] ''Neljää erilaista maalilaatua. Vasemmalla peittävää 'coat' maalia, sitten kuullotuksiin sopivaa 'color' maalia, sitten metallinsävyinen ”metallic” maali ja oikealla fluorisoiva 'effect' maali'' [[Kuva:kuva25.jpg]] ''[[CAB]]-maalien ja lakan ohentaminen onnistuu kätevästi [[asetoni]]lla'' Hinta: 20€ - 200€ tyypillisimmillään. Halvoilla ei pääse kovin hyvään tarkkuuteen, mutta huonokin [[kynäruisku]] voittaa spraymaalin tarkkuudessa. Vaativuus: Vaatii harjoittelua ja opettelemista rutkasti hyvään tulokseen, mutta jo aloittelija saa aikaa upeita vaappuja. Edut: - Vain oma taito rajana laadulle - Runsaasti eri maaleja tarjolla, joista voi itse sekoitella haluamansa sävyt - Maalilaatuja on runsaasti, mistä valita. - Ruiskulla onnistuu kaikki, mitä vaapunmaalaamisessa tarvitsee! Haitat: - Kallis - Vaatii paineilmanlähteen - Vaatii runsaasti tilaa - Sotkuista puuhaa - Paljon puhdistettavaa '''Spraymaalit''' Yleistä: Näillä yleensä lähes jokainen vaappunikkari aloittelee. Spraymaalia käytetään yleensä niin kauan, kunnes huomataan että maalipinta reagoi lakkojen kanssa liian herkästi. Usein myös erilaiset spraymaalitkin saattavat reagoida keskenään toistensa kanssa. Spraymaalaaminen on sotkuista puuhaa, jatkuvaa purkkien ravistelua ja tukkeutuneita suuttimia. Kaasut ovat yhtä haitallisia kuin maaliruiskuakin käytettäessä. Hinta saattaa tuntua edulliselta, mutta maalia kuluu hurjia määriä verrattuna kynäruiskuun. Maalausjälki on kelvollista taitavan maalaajan käsissä, mutta tietty karkeus leimaa silti spraylla maalattuja vieheitä. Hinta: Yksittäiset pullot noin 3-6 €/kpl, mutta värejä tarvitaan paljon ja kulutus on suurta. Vaativuus: Helppoa, kunhan ei hätäile. Edut: - Helppous - Suhteellisen edullista aluksi Haitat: - Jatkuva purkkien ravistelu - Tukkeutuvat suuttimet - Erittäin sotkuista puuhaa - Hajut - Karu jälki - Kuultopintojen tekeminen mahdotonta - Värien sekoittaminen itse mahdotonta '''Sormivärit ja muut levitettävät maalit''' Yleistä: Satunnainen vaapunvalmistaja törmää kaikenlaisiin eri vaihtoehtoihin. Yksittäisten vaappujen valmistaja voi saada mieleisiäänkin tekeleitä näillä ihmeellisillä virityksillä. Enempää en ota kriittistä kantaa näihin väreihin, vaan kannustan kokeilemaan niitä (jos ei ole aietta ostaa maaliruiskua). Jos on aikeissa tehdä vaappuja enemmän, voi nämä maalit jättää ihan omaan arvoonsa. Itse ostelin juniorina ennen maaliruiskua joitain omituisia ”sormivärejä”. Ne muistuttivat hieman sellaista maalia, joita taiteilijat käyttävät grafiikkavedostuksissa. Se oli erittäin tahmeaa ja sottaavaa tököttiä, mutta huolellisesti käytettynä sillä sai tehtyä jopa kuultopintoja. Vielä tänäkin päivänä sen aikakauden vaaput näyttävät ihan hienoilta omaan silmään. Töpöttely-tekniikalla pystyi tekemään jonkintasoista suomukuviotakin jopa. Paljon on siis kiinni maalaajasta itsestään, että millaista jälkeä saa aikaiseksi. Tusseilla voi tehdä viimeistelyjä ja tarkempia kuviointeja. Hinta: 1-10 € / väri. Tai kalliimpia. Vaativuus: Helppoa, mutta hyvän jäljen tekeminen erittäin vaikeaa. Edut: - Halpaa - Helppoa Haitat: - Vaikeaa tehdä laadukasta jälkeä - Sotkuista - Rujon näköisiä värityksiä - Tussilla tehdyt raidat näyttävät kotitekoisilta - Jokainen haluaa vaappunsa näyttävän kaupasta ostetulta ennemmin kuin itsetehdyltä... Maalaustekniikoista ja menetelmistä kirjoitan enemmän erilliseen artikkeliin, mutta pari pientä niksiä on tässä jo syytä mainita. Raitojen maalaamiseen ei tarvitse rakentaa kovinkaan erikoista sapluunaa. Ihan perinteinen A4-paperi on hyvä. Piirrä siihen vaappusi sivuprofiili ja kohdat, mihin raitojen pitäisi tulla. Sen jälkeen leikkaat paperiin lovet raitojen kohdalle ja käytät paperia sapluunana. Paperisapluuna kestää helposti kymmenkunta vaappua. Vähitellen se alkaa kuitenkin mutkitella ja kupruilla, joten ikuinen se ei ole. Suomukuvion maalaaminen onnistuu tylliverkon avulla. Kangaskaupoista tätä mystistä verkkokangasta saa edullisesti. Sitä on saatavilla eri kokoisina ”suomuina”, joten kannattaa heti investoida useaan eri kokoon. Valkoinen haittaa vähiten maalaamista, mutta jos pinkki on tarjouksessa niin silläkin pääsee vauhtiin. [[Kuva:kuva26.jpg]] ''Maalauspaikka. Olen ottanut tarvitsemani ilmanpaineen autonrenkaasta. Muista käyttää hengityssuojainta!'' Maalaaminen kannattaa aloittaa aina pohjamaalaamisella. Maalaa vaappusi ainakin 2 kertaa valkoisella. Jos raskit ostaa ison erän [[CAB]]-maalia, voit tehdä pohjamaalauksen kastamalla vaaput sinne kokonaan. Tämän jälkeen maalaaminen sujuu periaatteella pohjalta kohden pintaa, vaaleat ennen tummia. Tummien värien kanssa pitää olla varovainen, koska niitä ei saa enää toisella värillä piilotettua. Maalaamisessa ja ideoinnissa on rajaton maailma, kaikki on mahdollista ja kaikki on kokeiltavissa. [[Kuva:kuva27.jpg]] ''Maalattuja vaappurunkoja''